open-index/open-wikipedia-markdown huggingface dataset:
貯食行為

（，），又叫**藏食行為**，係一種動物行為。

有好多動物物種，包括多種嘅雀鳥同哺乳類，都會將搵到嘅嘢食儲喺同類搵唔到嘅地方（**貯食行為**），仲有足夠嘅認知能力，記得自己收埋咗嘅嘢食收埋咗喺邊，有需要嗰時會搵返啲嘢食出嚟。

依點仲同動物嘅智能息息相關－隻動物要能夠搵返儲起咗嘅嘢食，表示佢實要有返咁上下嘅記憶能力，而且仲有證據指，動物有能力想像未來，能夠（例如）預估啲未熟嘅果實要過幾耐時間先熟，做到「喺收埋咗嗰粒果實啱啱熟嗰陣掘返佢出嚟」，所以貯食行為被指可能係間接促進咗智能嘅進化。

## 睇埋
*囤積
*收藏

## 攷
食粉絲

**食粉絲**本來係指食用粉絲呢種食物，但後來就被用來形容一啲歌手或藝人，借自己嘅名譽地位，同歌迷或者影迷發生性行為。呢啲事件猶如有時會涉及婚外性行為，所以被報道嘅時候，都會受到一定爭議，藝人亦好多時候會第一時間否認。曾經被指食粉絲嘅藝人包括林俊傑、譚詠麟、張致恒、王嘉爾、韓國男團NCT香港成員黃旭熙（Lucas）、許凱、吳亦凡等。

## 例子

### 林俊傑
2021年底，林俊傑被一名網友揭露有不尋常性關係，而且提供多項證據，包括聊天紀錄截圖同埋對話錄音，而且內容露骨。該名網民指控，林俊傑玩弄自己嘅感情，自己甚至因為公開呢件事收到好多恐嚇威脅，要求林俊傑道歉，似番個男人。林俊傑之後發表聲明否認，但就再無任何公開反應。

### 譚詠麟
2021年，微博網友『悲傷牛肉麵』指控譚詠麟同歌迷有不正當關係，而新聞喺香港報道之後，媒體同網友都有唔少冷嘲熱諷，有商家仲抽水乘機推出“粉絲煲”、“碎粉絲”套餐。另外，當時電影《闔家辣》亦正值拍攝期，而電影入面吳君如有句對白就話阿倫（鄭中基喺入面嘅角色）『最鍾意食粉絲』。

### 張致恒
2022年4月，ViuTV節目《晚吹 - 戀講嘢》入面有一集嘅嘉賓係口罩小姐「肥妹」李文潔，佢大爆某個男歌手搞大咗女歌迷嘅肚，之後網民推斷佢講緊張致恒。張致恒否認指控，不過佢自己本身亦同另一女歌迷區燕雯離離合合之後結婚，但結婚後又多次傳出離婚消息。

### 王嘉爾
2023年1月，黃明志喺社交媒體怒斥一名男星，疑強迫未成年少女發生關係，又批評佢無做任何防護措施，之後有網民分析，就認為佢指控緊王嘉爾。

## 參考來源
研討會論文集

**研討會論文集**（），又叫**會議論文集**，係將學術研討會入面發表嘅論文刊登嗮出來嘅一種學術性刊物，技術上係一種場刊；但係如果係定期舉辦嘅學術研討會，研討會論文集就會變成定期出版，咁嘅情況佢亦都可以算係一種期刊，可能有 ISSN，如果係大型研討會，甚至可能成書，可能會有 ISBN。

好似學術期刊咁，研討會收錄嘅論文通常都會經過同儕互評，亦都會被人引用；喺某啲學術領域，喺研討會論文集發表嘅論文可以等如喺期刊發表一樣。

研討會論文集收錄嘅通常都係比較長嘅論文；短嘅論文就算登，都通常會當二等論文處理，例如唔會畀 DOI。研究海報就通常唔登，或者淨係登摘要。
研究海報

**研究海報**（）係指喺學術研討會貼喺牆或者釘喺架上面嘅一種貌似海報，有時限性嘅學術發表方法。雖然叫做海報，但係研究海報上面嘅好多時其實都係論文，只係唔夠斤兩當論文發表；所以又有人叫佢做**海報論文**。不過亦都有以圖為主嘅研究海報。

喺學術研討會通常都會有一或者多個時間畀學者親自解釋張海報，叫海報環節。有啲研討會，啲海報會喺個研討會未開始已經貼出嚟，又或者完咗唔會即刻搣走，呢類研討會以外嘅展出可以叫做 ｢海報展覽｣。

研究海報通常只係研討會進行期間先可以搵到內容，搣咗落嚟之後一般唔會搵得返；就算貼返喺學者嘅大學入面，都唔會有正式紀錄擺咗喺邊，一般人搵到嘅至多係得返個摘要。

好多人整研究海報會用 PowerPoint，不過亦有啲學者會用排版軟件或者繪圖軟件，研究海報嘅重要字眼應該喺 3 米以外睇得見，所以整研究海報其實有啲類似展覽設計。

## 參考資料

## 註
國際標準期刊號

**國際標準期刊號**（**ISSN**，英文全寫 ）係國際通用嘅期刊號碼。每一個 ISSN 衹會對應一個系列嘅期刊。如果有唔同名嘅期刊一樣 ISSN，即係兩個名其實係同一個系列，只係中途唔知點解轉咗名。

## 格式
ISSN 嘅格式係8個數字長，寫出嚟通常分成兩組，每組4個數字，中間加連接號，但係結構上其實係前面7個數字一組，最尾一個數字另一組。最尾嗰個係計出嚟嘅校驗碼，唔係十進制而係十一進制，十用 X 表示。喺資訊處理（例如喺圖書館用嘅機讀格式），成組通常會當係8個字元長嘅字串，唔會理中間嘅連接號。

假設 ISSN 頭7個數字係 d_1, d_2, d_3, d_4, d_5, d_6, d_7，最尾嘅數字就係 11-\big((\sum_{i=1}^7(9-i)d_i)\mod11\big)。

### 例
以圖中嘅 2307-7301 為例，頭7個數字係 2、3、0、7、7、3、0；最尾嗰個數字應該係
:\begin{array}{ll}
 &11-\big((\sum_{i=1}^7(9-i)d_i)\mod11\big)\\
=&11-\big((8\times2 +7\times3 +0 +5\times7 +4\times7 +3\times3 +0)\mod11\big)\\
=&11-(109\mod11)\\
=&11-10\\
=&1
\end{array}

## 同條碼嘅關係
ISSN 官方定義咗一種將 ISSN 變成 EAN 條碼 嘅方法，方法係 977 行頭（亦即係用一個代號 977 嘅唔存在嘅國家代表哂全世界所有嘅期刊），再加 ISSN 嘅頭7個數字（即係唔理本來嘅校驗碼），再加兩個自訂數字（用嚟做乜同代表乜，由出版社自己定），再用 GTIN-13 公式計過一個新嘅校驗碼。

即係，如果 ISSN 頭7個數字係 d_1, d_2, d_3, d_4, d_5, d_6, d_7，而自訂數字係 d_8, d_9，咁最後一個數字就係 \Big(10-\big((9+3\times7+7+3d_1+d_2+3d_3+d_4+3d_5+d_6+3d_7+d_8+3d_9)\mod10\big)\Big)\mod10。

### 例
以圖中嘅 2307-7301 為例，頭7個數字係 2、3、0、7、7、3、0；再如果好似圖入面咁，自訂數字係 0、1，最尾嗰個數字應該係
:\begin{array}{ll}
 &\Big(10-\big((9 +3\times7 +7 +3d_1 +d_2 +3d_3 +d_4 +3d_5 +d_6 +3d_7 +d_8 +3d_9)\mod10\big)\Big)\mod10\\
=&\Big(10-\big((9 +3\times7 +7 +3\times2+3 +0 +7+3\times7+3 +0 +0+3\times1)\mod10\big)\Big)\mod10\\
=&\big(10-(80\mod10)\big)\mod10\\
=&(10-0)\mod10\\
=&0
\end{array}

不過，雖然方法係有，但係並唔係個個出版社都用，尤其係如果唔係用 EAN 條碼，就用唔到官方定義嘅方法。

## 睇埋
*國際標準書號

## 拎
* 

## 參考資料

## 註
Variable-geometry turbocharger

**Variable-geometry turbocharger**（）係一種渦輪增壓器，主要係用喺大排氣量嘅油渣引擎度。一般嚟講，渦輪增壓即係廢氣壓力所驅動，因此渦輪葉片嘅導流板會隨住引擎轉速高低改變咗佢嘅角度，提升車輛性能。
廢氣再循環系統

**廢氣再循環系統**（）係一種通過混合空氣令引擎燃燒溫度降低嘅方式，而且能夠降低喺油渣引擎廢氣排放氮氧化物（NoX）嘅含量。

## 出面網頁

*EGR使用例（Honda Fit Fact Book）
超級瑪利歐兄弟大電影

《**超級瑪利歐兄弟大電影**》（**The Super Mario Bros. Movie**）係一套2023年美國動畫電影。

## 劇情

由任天堂、照明娛樂攜手大銀幕呈獻，改編自家傳戶曉遊戲的《超級瑪利歐兄弟大電影》(THE SUPER MARIO BROS. MOVIE)，由《少年悍將GO！》電影版共同創作者亞倫霍瓦夫 、米高傑勒尼克聯合導演 ；《LEGO英雄傳2》《迷你兵團2》馬修霍高編劇；照明娛樂創辦人及CEO基斯梅勒丹德利、任天堂「瑪利奧之父」宮本茂攜手監製，環球影業及任天堂投資製作，並由環球影業全球發行。

## 拎

* 
* 
* 
* 
*
寶格麗

**寶格麗**（；；；風格化稱為**BVLGARI**）係1884年喺意大利成立嘅一個奢侈品牌子，主力售賣手袋、珠寶、手錶、香水等產品。

## 出面網頁

* Bvlgari
* 
* 
* 
*
超音鼠大電影2

《**超音鼠大電影2**》（**Sonic the Hedgehog 2**）係一套2022年美國動畫電影，係《超音鼠大電影》。

## 劇情

人人冧爆的超音鼠極速再衝大銀幕，《超音鼠大電影2》即將呈獻加倍強勁的新歷險！經過上集的大冒險、回到綠山安頓之後，超音鼠（班舒禾茲　聲演）急於證明自己可以成為真正的英雄，而考驗正正來自他的死對頭──蛋頭博士（占基利　飾）再度回來作惡，今次還帶同新拍檔納克魯斯，到處搜尋蘊含強大破壞力量的神秘綠寶石。超音鼠和同伴塔爾斯誓要翻轉全球，搶先壞人一步找出綠寶石！

## 睇埋
* 《超音鼠大電影》
* 《超音鼠系列》

## 拎

* 
* 
* 
* 
*
言語產生

**言語產生**（）指一個人將「諗住想講嘅嘢」變做「實際講到出嚟嘅嘢」嘅過程，起碼包括個人諗喺腦海將啲思緒搵相應嘅字，要將啲字組合成想講嘅句子，而且佢個腦仲要命令佢聲道相關結構嘅肌肉做出必要嘅郁動。

言語產生涉及咗複雜嘅認知過程，有好多腦相關嘅病都可以搞到個人言語產生有問題，例子可以睇吓顳葉病變引起嘅障礙。

## 概論

## 睇埋
*脷尖現象
*顳葉

## 攷
譚方駿

**譚方駿**（英文：**Tam Fong Chun**；暱稱：Chris／Christopher）係譚仔雲南米線舊老細之一**譚澤均**（英文：**Tam Chuk Kwan**；暱稱：五哥）傍**邱美鳳**（英文：**Yau Mei Fung**）嘅獨生仔，言行一向低調，因其哎吔老婆蔡天鳳被殺死、肢解兼烹煮而突然備受關注；傳媒中意叫渠作**譚仔太子爺**。

因為經譚方駿嘅親戚傍朋友以及香港官府公開，關於蔡天鳳兇殺案之訊息極為詭異，所以有網民傍傳媒推測渠同（蔡天鳳前夫）鄺港智傍（蔡天鳳生母）張燕花嘅實際倫理關係非比尋常。承上，亦有KOL因此推測譚方駿（等人）有撈洗黑錢；渠對此否認，並聲明其工作係打理自己家族嘅房產租賃生意，而由此而來嘅薪金乃個人唯一嘅收入來源。

## 睼
*周英杰
*豹太
*愛豹仕愛心慈善機構有限公司
*蔡天鳳案嘅疑點傍爭議
## 攷
類:有錢人
清晞誦

**清晞誦**（；英文：**Cheng Hei Chung Bernard**；真名**周英杰**）為香港資深大律師清洪契仔，喺澳洲藥劑大學學士畢業後返嚟香港修讀藥理碩士，之後再喺英國修讀法律，期間，返嚟香港喺2000年以歌手身份喺英皇娛樂出道，因為要讀法律而與同英皇娛樂解約，喺英國讀完法律後返香港成為御用大狀並於2019轉職做事務律師。2018年成立海外試管嬰兒中心，為泰國醫院香港辦事處 行政總監。

清晞誦曾於2018因推了便衣警員一下而被控一項襲警罪，最終簽保守行為了事，未有被起訴；於同年攞到事發時嘅閉路電視影片並交畀《明周》公開，以證自己清白，可見一眾差人將渠制服徂之後圍毆一番，清晞誦亦話跟着有去睇醫生，證實被打斷徂條肋骨。清晞誦試過喺香港被捉到酒後駕駛，佢承認控罪，裁判官認為事件不涉及交通意外並考慮被告為初犯，故判佢罰款$5000同停牌12個月。

## 睼
*愛豹仕愛心慈善機構有限公司
*蔡天鳳案嘅疑點傍爭議
*譚方駿
*蔡天鳳兇殺案

## 攷
調音部位

**調音部位**（；）係語音學同音系學上講到，用嚟將輔音分類嘅主要方法之一。一款輔音嘅調音部位，係指講嘢嘅人發出呢款輔音嗰陣，聲道嗰拃結構係喺邊個位閂埋阻斷空氣流動嘅。

## 輔音

用廿一世紀初粵語有嘅輔音做例子：
:
啲人用圖表列出輔音嗰陣，通常係用打橫嗰條軸反映調音部位嘅。

舉一個現代粵語冇嘅調音部位例子嘅話，可以睇睇唇齒鼻音 —有語言可以係（例如） 指**眼**但  指**尿**嘅，之但係呢兩吓音一個粵語人聽到可能當佢哋同樣係似粵拼  噉嘅音，會覺得「 只不過係讀得怪少少嘅 」。

## 睇埋
*語音學
*音系學
*音系類型

## 引咗

## 外拎
* 2.1 How Humans Produce Speech. *Essentials of Linguistics*. Open Library.
調音方法

**調音方法**（；）係語音學同音系學成日提到嘅一個概念，最常用係攞嚟將輔音分類。一個人要發出語音嗰陣，空氣會經聲道流動再由口同鼻等噴出，途中「條脷嘅位置同郁動」等嘅多個變數會影響嗰一吓聲有乜特性，而調音方法簡單講就係反映緊啲發聲器有幾咁「收縮埋一齊」。

## 輔音

用廿一世紀初粵語有嘅雙唇輔音做例子：
:
啲人用圖表列出輔音嗰陣，通常係用打戙嗰條軸反映調音方法嘅。

## 睇埋
*語音學
*音系學
*音系類型

## 引咗

## 註釋

## 外拎
* 2.1 How Humans Produce Speech. *Essentials of Linguistics*. Open Library.
卉妍康

**卉妍康**（）係一隻防治子宮頸癌（人類乳頭瘤病毒；）嘅疫苗，佢係葛蘭素史克藥廠所推出嘅產品。

## 延伸閱讀
* 

## 出面網頁
* 
*
DAW

**DAW**（，英文全名：），又叫**數碼音樂工作站** 或者**數碼音響工作站**，係一種音樂界用嘅應用程式，主要用喺音樂製作，包括作曲、編曲、錄音同混音，但係亦有配合 MIDI 控制器用嚟演奏。

正式嘅 DAW 都可以處理 MIDI 資訊，但係用 MIDI 好多時會唔出實體電子樂器，而係透過外掛程式或者軟體合成器出虛擬樂器。

最大路嘅 DAW 包括 Ableton、Cubase、Logic 同 Reaper，全部都係牟利軟件；自由軟件有 Ardour、LMMS、Helio、Radium、Zrythm 等等。另外有其他比較少人用但係都算大路嘅 DAW，例如 Bitwig Studio、FL Studio 等等。

有啲 DAW 可以直接處理視訊，對幫電視電影作背景音樂非常有用。

## 錄音同混音
用 DAW 做錄音同混音嘅原理係用演算法代替混音器、效果器（）、EQ 等等嘅電子器材，如果有唔識扮嘅電子器材，好多時可以有外掛組件可以用。

混音嘅流程主要係每種樂器或者人聲嘅部會係一個獨立嘅聲道，喺 DAW 入面用演算法混音，好處係如果某個聲道發現有問題，只要有問題嘅嗰部錄過就得，甚至可能可以喺 DAW 入面執就得，唔使搵齊成隊樂隊再夾時間成首歌錄過。

咪或者實體樂器駁 DAW 仍然要用輸入裝置，通常係錄音介面。

## 參考資料

## 註

## 書目
*
錄音介面

**錄音介面**（），又叫**聲音介面**、**音頻介面**、**錄音卡** 或者**錄音聲卡**，廣義上泛指用來將音響器材同電腦駁埋嘅架生。但係喺專業錄音或者音樂製作，通常係指用來駁咪、樂器或者 MIDI 嘢嘅一種架生仔，外形通常會有啲似混音器，但係唔會有 EQ 或者只會有好基本嘅 EQ，因為件嘢預咗混音會喺 DAW 做，而且佢所有駁咗咪或者樂器嘅輸入都會獨立聲道輸出畀電腦，專業用嘅錄音卡亦都通常會內置前級放大器（），通常會內置 48 伏特嘅所謂 ｢幻象電源｣ 輸出，用來畀專業電容咪（）攞電用。

而今嘅錄音卡其實多數都係駁 USB 嘅一嚿外置嘢，並唔係卡形，佢叫卡係因為以前曾經係一種插入電腦嘅卡。而佢叫介面係因為佢係 ｢音響｣ 同 ｢電腦｣ 之間互相掂住嘅部分。

## 參考資料

## 註

## 書目
* 
*
EQ (音響)

**EQ**（；）係一種音響器材，用來調校聲音訊號入面唔同頻率嘅高低。最基本嘅 EQ 係兩粒扭掣，一粒校高音，一粒校低音；再複雜一啲會有另一粒扭掣校中音；再複雜可以中音分兩粒校，或者直接變所謂 ，即係一排上下推、打橫排嘅推掣，最低音喺左面，最高音喺右面，好似幅圖咁。

EQ 可以係獨立嘅一件架生，又或者嵌入另一件音響器材入面，例如混音器、音響組合甚至收音機都通常內置 EQ。
豹太

（英文：Mrs. Pao）係個於蔡天鳳死徂之後無幾耐時，新聞頻繁恁提及嘅化名，其使用者身份神秘，如此起名嘅原因之一係渠（等（之中有人））養開豹貓。豹太管理若干以爾種寵物作主題嘅社交媒體群組。
## 鬥
豹太於2023年2月25號喺面書出帖，話譚方駿一家傍自己各懸賞一百萬港幣，呼籲人等將（當時失蹤嘅）鄺港智活捉去差館；自稱係蔡天鳳朋友嘅林若佳於同一日經面書傍挨豬聲稱會攞出一百萬港幣，加大嗰筆獎金。

於2023年3月20號，有人喺面書出徂個署名豹太嘅帖，大鬧某班人對渠等網絡欺凌傍誹謗等（該文章無點出自己以外嘅人物兼講述嘅事項之內容含糊），警告對方要贖罪，否則出手還擊；於2023年3月22號，無糧軍師Water用一段影片回應，話相信其鬧亙嘅係（或包括）自己，不過強調已經提出嘅指控可靠，因此毋會退縮。

豹太於2023年5月17號出徂個面書圖文帖（尐圖片有顯示若干手機號碼傍䁥稱，不過當中毋包括下述油管頻道或任何知名者嘅公開資料。），話有人寄電子訊息去傷害傍勒索渠等，對此嚴辭斥責並指等日會去報警。無糧軍師Water於2023年5月18號就此評論；渠發佈徂兩段充滿調侃語氣嘅影片，話與其無關嘅自己似乎正被冒認來搞事。

## 睼
*蔡天鳳案嘅疑點傍爭議

## 攷

類:稱呼
愛豹仕愛心慈善機構

**愛豹仕愛心慈善機構有限公司**（）不嬲對外宣稱係個慈善機構，通常會用簡稱**愛豹仕愛心慈善機構**（），似乎係由譚方駿、清晞誦、豹太傍蔡天鳳一齊整出來嘅；於蔡天鳳死後，紀念渠嘅噱頭令其得到廣泛嘅新聞曝光，然而若干時事評論員查核過後，發現此乃於2022年10月12號成立嘅擔保有限公司，其唯二董事乃清晞誦傍譚方駿，因此懷疑爾班人可能藉着將此空殼商號包裝成善堂，來做尐毋見得光嘅嘢。
## 事
愛豹仕愛心慈善機構曾經幾次拍片兼寫文，經面書傍埃豬展示一隻病貓嘅慘況，重覆恁話義工無錢醫渠，懇求公眾捐助；不過清晞誦試過向《星島日報》指蔡天鳳嗰家人年年送超過（港幣）一千萬入去其基金度。因為以上兩者矛盾，所以有KOL傍互聯網民推測其中有洗黑錢或欺詐等勾當；譚方駿於是向《星島日報》、《東周刊》傍《南華早報》否認渠等做過犯法嘢，澄清根本無條恁嘅大數，而且對外籌款所得好少兼無薪金支出，並提供相關嘅銀行傍政府之文件來佐證，仲話有搵會計師入紙，要將渠登記成慈善團體，無奈未等到結果，就俾蔡天鳳兇殺案打亂徂陣腳，再被恁樣指控，因此取消該申請。爾檔嘢於2023年5月17號喺渠嘅社交帳號宣佈即日改名作**愛豹仕家族愛心機構**（英文：**Paomes Family Organization**），會以非弁利社會企業嘅概念營運落去。

## 睼
*蔡天鳳案嘅疑點傍爭議
## 呤
*面書（好）：https://www.facebook.com/paomescharity/
*埃豬（好）：https://www.instagram.com/paomescharity/
*網站（壞）：http://www.paomes.org/

## 攷
效果器

**效果器**（）係駁喺電結他輸出嘅一種架生仔，用來喺出聲或者錄音之前改變電結他嘅聲，大細通常大約好似衣車腳掣咁上下大。大部分嘅效果器都係用手控制；但係亦有啲係用腳踩嘅，等對手彈緊嘅時候可以用腳例如即時轉大細聲或者改變高低音等等。

效果器傳統上係模擬電路，一個效果器亦都通常淨會出一種效果，但係唔同效果嘅效果器可以駁埋；亦都有新出嘅係數碼嘢，數碼嘢好多時可以出多過一種效果，亦都可以慳錢，但係有樂手認為數碼效果器介面冇咁好用同聲冇咁好。

## 攷
耳塞

**耳塞**係一種塞得住耳竉但係又唔會入耳嘅小型架生，可以話係一種個人防護裝備（PPE），主要係用來隔音，喺大噪音嘅工作場所，用來防止噪音影響聽力。

游水都可以用耳塞，唔畀耳窿入水令外耳道發炎。

## 參考
狂野時速10

《**狂野時速10**》（英文：Fast X）係套喺2023年上畫嘅美國動作片，盧域斯羅特希執導，雲迪素主演，係《狂野時速系列》嘅第10套戲。

## 睇埋
*《狂野時速》
*《狂野極速》
*《狂野極速：飄移東京》
*《狂野時速4》
*《狂野時速5》
*《狂野時速6》
*《狂野時速7》
*《狂野時速8》
*《F9狂野時速》

## 拎
* 
* 
* 
* 
*
東北人都是活雷鋒

《**東北人都是活雷鋒**》（）係中國大陸歌手雪村喺1995年所寫嘅一首歌。

## 獎項
*第二屆華語流行樂傳媒大獎十大華語歌曲獎

## 參考
王心兒

**王心兒**（，）係香港女模特兒，亦係2022年ViuTV主辦嘅《尾二一屆口罩小姐選舉》嘅決賽佳麗，代號**美谷**，最後攞到第12名。

## 簡歷
王心兒喺香港出世同長大。2022年開始報名參加ViuTV節目《尾二一屆口罩小姐選舉》，代號**美谷**，最後獲得了第12名。

## 演出
### 電視節目（[[ViuTV]]）
*2022年：《尾二一屆口罩小姐選舉》佳麗
*2023年：《3 分鐘熱度》娛樂新聞主持
*2023年：《困獸鬥》第49-51集嘉賓
*2024年：《一車女人》第51集嘉賓
*2025年：《細事都被你看透》主持／演出

### 網絡作品（[[暴走Joke]]）

## 出面網頁
*
羅依婷

**羅依婷**（，）係香港女模特兒，亦係2022年ViuTV主辦嘅《尾二一屆口罩小姐選舉》嘅決賽佳麗，代號**6號**，最後攞到第7名。

## 演出
### 電視節目（[[ViuTV]]）
*2022年：《尾二一屆口罩小姐選舉》佳麗
*2023年：《困獸鬥》 第49-51集嘉賓

## 出面網頁
*
攻擊型擬態

**攻擊型擬態**（；）係指捕食者扮到好似無害嘅生物噉，藉此引佢哋啲獵物放鬆戒備，例子可以睇蘭花螳螂。

## 睇埋
*擬態
*呃人
復活反斗王

《**復活反斗王**》（）係套2011年美國3D真人動畫電影，由環球影業及光映娛樂製作的電影。

## 拎

* 
* 
* 
*
綠野仙生

《**綠野仙生**》（）係套2012年美國電腦動畫片，	克里斯雷納德執導。

## 拎

* 
* 
* 
*
清洪

**清洪**（）原名**葉清福**，係香港資深大律師。佢喺馬來西亞出世，去咗英國劍橋大學修讀法律，之後加入香港法律界，服務過唔少政商名人。
## 睇埋
*清晞誦（佢契仔）
*林作（佢前徒弟）
雪村

**雪村**（）係一個中國大陸歌手同詞曲作家，原名**韓健**，鄉下吉林遼源。

## 音樂作品
*《東北人都是活雷鋒》（1995年）
聖誕怪怪傑

《**聖誕怪怪傑**》（）係套2018年美國電腦動畫片，史葛莫西爾執導。

## 拎
* 
* 
* 
*
光映娛樂

**光映娛樂**（**Illumination**）係美國一間主要嘅動畫電影公司，2007年開張。
## 睇埋
*環球影業
壞蛋獎門人4

《**壞蛋獎門人4**》（***Despicable Me 4***）係套2024年美國電影，《壞蛋獎門人》，《壞蛋獎門人2》同《壞蛋獎門人3》嘅續集，係由環球影業同光映娛樂製作嘅電腦動畫電影。
史力加3

《**史力加3**》（Shrek the Third）係 2007 年出嘅一套電腦動畫電影。

## 睇埋
*史力加
*史力加 2
*史力加萬歲萬萬歲
唱針

**唱針**（，俗稱 ）係唱頭實際同黑膠碟接觸嘅部分。通常係鑽石造，亦有細粒鑽石粢喺鋼針上面。唱針有唔同形狀，主要分圓形、橢圓形同超橢圓三大類。

## 物料
早喺1990年代，大部分唱針已經係鑽石造，到而今都仲係，原因係佢夠硬同可以打磨到唔會太刮啲碟，另外亦都有藍寶石同瓷質造，但係冇咁禁；以前用過第啲材料，包括鋼、木、竹同膠等等，而今都已經冇用。鑽石造嘅唱針可以係全粒鑽石，或者係細粒鑽石粢喺鋼針上面，粢鋼針係為咗減低成本，但係咁樣整出來嘅唱針會重過全粒鑽石。

## 形狀
唱針嘅針尖部分有唔同形狀，主要分圓形、橢圓形同超橢圓三大類；超橢圓基本上即係真係尖嘅，但係其實最尖嘅部分仍然係圓圓地，即係其實佢最尖嘅部分都係圓嘅，不過半徑好細，超橢圓可以再細分做線接觸（）、微線形（，又叫鴨咀針，）、柴田唱針（）等等。圓形、橢圓形同超橢圓係指針尖橫切面嘅形狀，即係話例如我哋講嘅所謂圓形其實係指類似半球體嘅立體。

圓形係最舊嘅設計，唔好處係呢種唱針喺唱片嘅坑紋入面其實淨係會掂住兩點，後來有咗立體聲之後發現圓形唱針喺分返開兩條聲道嗰陣唔係好理想，所以發明咗橢圓形。再後來發明尖嘅針，係為咗同唱片上面嘅紋接觸得再好啲，尤其係當係高音嗰陣，尖嘅唱針其實唔係好似針咁尖成一點，而係尖成一條線。

微線形嘅鴨咀針已經好少人用，最初啱啱發明嗰陣，曾經被認為係非常好嘅高科技設計，但係個鴨咀形喺用咗好耐之後仍然會磨損到冇咗，音質就會突然變差，仲會刮碟。

雖然話圓形針尖處理立體聲唔理想，但係喺 DJ 界常用，如果唔係就一定要係橢圓形，因為捽碟嗰陣，如果支針真係尖嘅就會刮花張碟。

## 攷
花螳螂科

（學名係 ）係螳螂下嘅一個科，有多個物種都係花螳螂。

## 睇埋
*香港螳螂
*擬態
明報周刊

《**明報周刊**》簡稱《**明周**》，係本香港八卦雜誌，1968年創刊，屬《明報》旗下。
## 睇埋
*《明報月刊》
## 網站
*
類:香港雜誌
無敵貓劍俠：8+1條命

《**無敵貓劍俠：8+1條命**》（**Puss in Boots: The Last Wish**）係一套2022年美國動畫電影，係《無敵貓劍俠》嘅外傳，由夢工廠動畫製作。

## 劇情

早喺2004年，「夢工場」無敵貓劍俠出現喺《史力加 2》入面仲一炮而紅，其後再參演多兩套史力加作品仲搶嗮鋒頭，最終坐正孭飛《無敵貓劍俠》大電影，廣受歡迎，兩大系列全球累積票房高達35億美金，揭開荷里活動畫史上最輝煌一頁。

18年嚟，呢隻熱愛冒險膽生毛嘅皮靴貓角色，一直人氣高企，喺全新大電影《無敵貓劍俠：8+1條命》(PUSS IN BOOTS: THE LAST WISH) 更chok爆回歸，嚟一次玩命演出！佢知道自己9條命死剩1條之後，必須放下身段請求勁敵綿掌貓女俠幫助，先有機會改寫命運，實現最後願望。佢哋倆個連同口水多過茶嘅治療犬，一起踏上非一般征途；喺金髮姑娘、三隻熊犯罪家族、賞金獵人大壞狼瘋狂狙擊下，及時前往黑森林尋找傳說中嘅許願星，一於替皮靴貓重拾失去嘅8條命⋯

環球影業強勢發行，《古魯家族2：霸器新時代》惹笑班底炮製，爆發全新開心又感人嘅故事。殿堂級傳奇重臨，今年聖誕戲院見。

## 演員
* 安東尼奧·班德拉斯
* 莎瑪·海耶克
* 哈維·吉耶
* 佛蘿倫絲·普伊
* 奧莉薇亞·柯爾曼
* 雷·溫斯頓
* 山姆森·卡優
* 約翰·莫藍尼 
* 華格納·莫拉
* 達芬·喬伊·藍道夫
* 安東尼·曼德茲

## 睇埋
* 《史力加》
* 《史力加 2》
* 《史力加3》
* 《史力加萬歲萬萬歲》
* 《無敵貓劍俠》

## 拎

* 
* 
* 
* 
*
唱頭

**唱**（）係唱機入面用來將錄咗喺黑膠碟嘅聲由動能轉化成電子訊號嘅組件，駁喺唱臂上面，而實際同張碟接觸嘅部分就叫唱針。唱頭基本上係一種拾音器，主要分磁圈收音同壓電效應兩種，而磁圈收音又分動圈同動磁兩種。

## 攷
音節輔音

**音節輔音**（；）係指一吓輔音自成一段音節，例子可以睇吓粵語嘅 （對應嘅漢字：**唔**）或者英文字詞 **rhythm**（；**[[節奏]]**噉解）嘅第二段音節。

## 睇埋
*語音學

## 引述
女性人形機械人

**女性人形機械人**（），又叫 （），指個樣特登設計到好似女人噉嘅樣嘅人形機械人。

## 睇埋
*同理心
唱臂

**唱臂**（）係連接唱盤底座同唱頭之間嘅一支條狀零件，基本設計係一支槓桿，但係喺一啲唱盤嘅設計可能只係一支要用摩打郁嘅就咁一條嘢。喺可以換唱臂嘅唱機，有啲人會一部機幾支唱臂，每支事先裝唔同嘅唱頭，等播唔同嘅碟可以用適合嘅唱頭而唔使下下換頭。

## 攷
希望 (歌)

****（）係以色列嘅國歌。1933年被以色列復國運動採納，復國後一直都當國歌唱，但係到2004年11月先正式成為國歌。

歌詞喺1886年由 Naftali Hertz Imber 作，本來係一首詩，叫（，），1888年由 Samuel Cohen 配樂，曲調其實來自一首叫（）嘅民歌，歌詞 1905 年被 I. L. Metman Hacohen 執過，但係 1945 年都仲有人唱原詞，雖然首歌講希望，但係詞同曲都一直係非常有爭議性，被認為作詞人太唔出名或者係酒鬼，又或者歌詞同現代以色列國冇關係，又或者歌詞對阿剌伯裔以色列人冇意義，甚至對本來住非洲或者東歐嘅猶太人都冇意義等等。

雖然以色列有兩隻官方語言，但係歌詞並冇阿剌伯文版，攪到阿剌伯裔以色列運動員就算喺比賽贏咗，有得唱國歌，都唱唔出口，有人提出以色列應該仿效加拿大，整首同原詞冇關係但係仍然係講希望嘅阿剌伯文詞，等全國無論係乜族裔都可以唱。

## 詞

## 註

## 攷
錫安

**錫安**（；），天主教譯**熙雍**，係聖經用字，通常指耶路撒冷城，或者引伸指以色列，本來指大衛最初建立耶路撒冷城嘅嗰座城堡，或者耶路撒冷聖殿所在嘅嗰座山。

## 攷
新大阪站

**新大阪站**（）係日本大阪淀川區一個鐵路站，由西日本旅客鐵道、東海旅客鐵道同大阪地鐵營運。呢度係東海道新幹線西面嘅終點同山陽新幹線東面嘅起點。呢個站喺1964年起，距離舊啲嘅大阪站約3公里，嚟避免喺市中心起新幹線會帶嚟嘅技術挑戰。

## JR

JR 新大阪站喺地面樓層有5個島式月台，合共10條線路畀JR 西日本嘅在來線。而喺第4層有2個側式月台同3個島式月台，合共8條線路畀JR 東海嘅新幹線。
元音弱化

**元音弱化**（；）指一個人講嘢嗰時將冇咁重嗰啲音節嘅元音「弱化」，吓元音變到冇咁明顯。

## 睇埋
*語音學
*語音省略
語音省略

（）指一吓講嘢嘅聲（可以係元音或者輔音）省略咗。

## 睇埋
*語音學
*元音弱化
送氣

**送氣**（ | ）係指一吓講嘢嘅聲發出嚟嗰時會帶有一吓空氣噴出，喺 IPA 入面通常會寫做一個上標嘅細階 h（h）。

觀察者可以擺隻手掌係自己個口前面，如果吓聲有送氣，佢可以感覺到有股空氣噴落佢隻手。

用廣東話做例子：
:有送氣嘅輔音：（可以對應嘅漢字：怕）、（可以對應嘅漢字：他）－呢兩隻字嘅音用 IPA 寫會係  同 ；
:冇送氣嘅輔音：（可以對應嘅漢字：巴）、（可以對應嘅漢字：打）；
## 睇埋
*語音學

## 攷
SkyTrain

**SkyTrain**可以係指：
*溫哥華架空列車，英文叫 SkyTrain
*曼谷BTS，通稱 BTS Skytrain
音位變換

**音位變換**（；）指個人將要講嗰啲音嘅某啲部份對調咗，常見於細個嘅細路講嘢。舉例說明，英文嘅 **hospital**（指醫院）正路發音會係
:（國際音標）
但一個以英文做母語嘅 4 歲細路可能會時不時將隻字發音做 （想像 **hostipal**）－將最尾嗰兩個輔音掉轉咗。

## 睇埋
*音節
*語言習得

## 引咗
曾經擁有

《**曾經擁有**》（前名：《**電影痴漢**》、《**電影痴**》， ）係香港電影，由徐梓耀導演同編劇，喺2022年亞洲電影大獎學院舉辦嘅「亞洲電影巡迴放映」中首次喺亞洲公開放映，主演包括姜皓文 、廖子妤 、陳靜、周國賢、徐浩昌等等。

## 劇情
行為奇怪又背景神秘嘅吳少金（姜皓文），異常熱衷港產電影，真人秀節目編輯細薑（廖子妤）懷疑吳少金係專門利用惡意批評嚟敲詐電影公司廣告費嘅神秘影評人，決定用真人show節目炒作吳少金呢個「電影痴漢」博收視，但係背後真相出乎意料咁耐人尋味…

## 主演
*姜皓文 飾 吳少金
*廖子妤 飾 姜世傑
*陳靜 飾 阿媚
*周國賢 飾 華Dee
*陳嘉莉 飾 余可欣
*徐浩昌 飾 肥腸
*趙永洪 飾 莫子超
*吳志雄 飾 虎哥
*丘翊鵬 飾 虎哥助手
*李思捷 飾 DVD店老闆
*田啟文 飾 靚仔演員
*孟海 飾 保安員
*陳宇琛 飾 燈光阿炳
*林子聰 飾 樂sir
*陳佩思 飾 晶姨
*周祉君 飾 Joe
*貝依霖 飾 Mandy
*Heyo 飾 驅魔人

## 製作
電影係2017下半年拍攝，係姜皓文演藝生涯第一次擔任男主角嘅電影，但係因為疫情等因素一直延期上映，期間電影由原名《電影痴漢》改咗做《曾經擁有》。

## 參考

## 出面網頁
* 
*
*
* 天下一電影巡禮
* 電影痴開鏡
菲臘·戴高樂

**菲臘·戴高樂**（，）係法國總統夏爾·戴高樂大仔，法國政治人，曾任法國上將、參議員。
韻律 (語言學)

**韻律**（；），又或者叫**超音段成份**（），可以係泛指講嘢嘅聲所具有嘅一啲特徵，當中呢啲特徵
*唔係元音或者輔音、
*係音節（或者更大嘅語言單位）可以有嘅特徵、
*可以影響隻字詞或者句嘢表達緊乜嘢意思。
例子可以睇吓多數漢語都有嘅聲調，或者係語調、輕重讀呀噉。

語言韻律同埋相關嘅基礎概念，屬於語音學同音系學嘅範疇。

## 音高使用

聲調同語調都係涉及音高上嘅變化，當中聲調係靠一段音節嘅音高變化規律嚟辨別唔同嘅字詞或者形態素，而語調就係表達緊一啲獨立於字詞本身嘅意思。例如粵語就係一隻聲調語言，而英文唔係聲調語言但係有語調，具體例子：
*粵語聲調：**詩**（）、**試**（）同埋**市**（）噉—呢幾款音節嘅元音同輔音相同，但音高唔同咗，就變咗意思唔同嘅形態素；
*英文語調：喺英文入便，啲句子如果最尾嗰段音高上升，就係變咗做問句，例如 **He is rich**（）就噉係「佢好有錢」嘅意思，但係如果句嘢最尾嗰橛音高上升變成 ，就會變成係問緊「佢好有錢？」噉嘅意思。
由此可見，英文並會因為音高變咗，令到讀出嚟嘅音變咗唔同嘅形態素，音高變化所表達嘅嘢，完全獨立於啲字詞本身嘅意思。好似粵語、客家話、標準官話、越南話同泰國話等嘅聲調語言，會將唔同嘅聲調當成唔同嘅音素（聲調音素），聲調唔同會令到一段語音變咗唔同字詞。

聲調被指係比較少見：音系類型研究表明，聲調局限於某啲語言，例如漢語喺呢方便就出晒名，多數嘅漢語都有聲調；而語調就似乎比較普世，世上大多數語言——無論邊個語系——都有。

### 聲調輪廓

除咗分聲調語言同非聲調語言，語言仲可以按聲調輪廓嚟分類：聲調輪廓係講緊一隻聲調語言入面嘅聲調，可能會有「喺一隻字或者段音節中途音高變」噉嘅情況；如果畫返幅圖，當中 Y 軸做音高 X 軸做時間，啲聲調會成唔平嘅線，每隻聲調都有一個「輪廓」，例如下圖就係粵語**詩史試時市事**嗰 6 個調嘅輪廓；粵語啲聲調嘅輪廓（大致上）一係平、一係升、一係跌，相比之下例如普通話嘅第三聲調就有「喺隻字途中，音高開頭嗰陣跌，跟住升」嘅情況。

有一啲聲調語言係冇輪廓可言，即係話佢哋啲聲調冚唪唥都係大致平嘅，唔同聲調嘅唯一分別在於音高唔同，呢啲聲調語言就係所謂嘅純平聲調語言。

有啲聲調語言嘅聲調系統比較複雜，會對作歌填詞嘅工作造成影響，例如粵語就被指有噉嘅情況，詳情可以睇睇音嘅概念。

### 高低重音

高低重音，一個詞入面嘅每個音節啲音調，取決於嗰個音節喺詞裏面出現嘅位置。一隻高低重音語言會有輕重讀，但係就只靠音高嚟表示邊截音節係重音（通常重音音節高音啲），唔似得例如英文噉會靠音高加埋響度同長度嚟表示重音。喺一隻高低重音語言入邊，多音節字詞「邊截音節重音」可能會令到隻字詞意思唔同咗。

舉個具體例子，廿一世紀初嘅日本話被指係一種高低重音語言。睇睇日本話 **kinō**（平假名：）呢串三段音節，段嘢口語上有兩個可能意思，視乎講嘢嘅人講嗰陣用點嘅音高變化規律：
:
用日文漢字寫嘅話，前者會寫做**昨日**而後者會寫做**機能**，不過口語傾談嗰時冇得靠漢字辨義，只可以靠音高變化規律嚟辨別兩隻字詞。呢種情況喺日本話入邊唔算常見，有估計話得嗰 20% 嘅字詞有好似 **kinō** 噉嘅情況。

## 輕讀重讀

輕重讀，又叫重音，可以大致理解為一截音節「有幾勁」—當中「勁嘅程度」可以由多個聲學特性嚟反映，最主要一般係睇嗰截音節「有幾大聲」，愈大聲就算係愈強勁。除此之外，「勁嘅程度」亦局部取決於嗰截音節嘅長度（愈長愈勁）同埋音高（愈高音愈勁）等嘅要素。喺 IPA 當中，主重音會用上撇號（）標，而次重音就會用下撇號（）嚟標。

廿一世紀初嘅粵語被指係冇乜明顯嘅輕重讀現象，但係好多語言同方言都有。例如廿一世紀初嘅英文就有所謂嘅詞重音現象，即係話喺多音節嘅字詞當中「邊一截音節要重音」可以起到區分詞義嘅作用，例子：
:

### 重音規律
唔同語言喺輕重讀嘅特性上可以幾唔同。响呢方面，英文同法文之間嘅差異就幾出名：英文同法文都屬於印歐語系，兩者有唔少相似之處，但係喺輕重讀嘅處理上就好唔同—
*法文嘅規則：每隻字詞最尾嗰個音節要重音；
*英文嘅規則：睇個別字詞而定，有啲字詞係開頭音節重音，又有啲字詞係最尾音節要重音，亦有啲係中間嘅音節重音嘅；
舉幾個例說明（下便**粗體**表示重音嗰一）：

當字詞砌埋一齊形成句子嗰陣，法文係要求成句嘢最後嗰橛音節要重音，而英文就會畀每隻字詞保留自己嘅重音規律，例如下便嘅句子（依然係**粗體**表示重音）：
:法文：Je visite la cathédrale Notre Dame à Pa**RIS**.
:英文：I'm **VI**siting the ca**THE**dral **NO**tre **DAME** in **PA**ris.
:粵譯：我要去巴黎嗰度參觀聖母院。
呢種差異，可以令到以法文做母語嘅人講英文嗰陣有明顯口音，甚至口音勁到以英文做母語嘅人聽唔明佢哋噏乜。

## 睇埋
*等時性：可以話係相當於樂理講嘅節奏。
*變音符號：書寫上成日用嚟表達語言韻律。
*音系類型
*樂理
*填詞

## 註釋

## 引咗
篇文用咗嘅行話或者專有名詞，英文（或者第啲外語）版本如下：

篇文引用咗以下呢啲文獻同網頁：

## 外拎
* 香港有說唱──粵語歌詞特色(四)：聲調和押韻，Medium
深圳信息職業技術學院

（）係廣東一間以工科為主嘅公立高等職業學院。校園喺深圳市龍崗區，深圳地鐵大運站西側，北側同香港中文大學（深圳）隔住龍翔大道。

## 歷史
2002年創校，深圳信息職業技術學院由三間學校——深圳教育學院（1982年創立，前身係1959年創立嘅寶安縣師範學校）、深圳市工業學校（1984年創立）、深圳市財經學校（1984年創立）——夾埋組成。深圳喺2011年舉行大運會，閉幕之後呢次大運會嘅龍崗大運村（運動員宿舍）亦做校舍畀咗深圳信息職業技術學院，學校之後搬咗去龍崗，原本羅湖區泥崗西路嘅舊校舍交咗畀深圳中學。2018年開始同其他大學合作，開設咗本科課程。而家校方搞咗個計劃，希望將學校改成深圳信息職業技術大學。

## 參考
* 深圳信息職業技術學院官方網站
* 深圳信息職業技術學院網站（英文）
語調

**語調**（ | ）係指一隻語言用音高嘅變化嚟表達講嘢嗰個人嘅情緒或者態度，而唔係用嚟分辨唔同嘅意思。

好似英文噉，英文唔係聲調語言，即係話同樣嘅音節用唔同音高發出，都唔會話變咗第隻字，不過英文依然有語調呢家嘢，例如佢哋問問題嗰陣會句嘢最尾嗰橛會有上升嘅音高。

## 睇埋
*音高
*韻律
*句尾助詞
*詞形變化
梁楚琪

**梁楚琪**（；）係一個加拿大電台主持人。

## 節目主持
*《娛樂MEGA鮮》（2015年）
*《十三點半》（2017年）
*《音樂SING琪天》（2019年）
*《貓頭Rainn》（2021年）

## 參考
荷蘭Pop Guide

《**荷蘭Pop Guide**》（**Holland Pop Guide**）係香港無綫電視製作嘅遊埠節目，2023年3月27號到4月7號逢禮拜一到五22:30-23:00喺J2播，由吳兆麟、胡敏芝同張震宇（CJ）主持。節目會介紹荷蘭嘅新潮景點。

## 每集一覽

## 註

## 出面網頁
*荷蘭Pop Guide | TVB 無綫電視
海島中心站

**海島中心站**（）係加拿大溫哥華架空列車加拿大線一個地面車站。個車站喺列治文嘅。

## 服務
海島中心站服務溫哥華國際機場（YVR）同機場以東，沿住 Grant McConachie Way 一帶嘅航空業工業設施。每晚閂站之後有 N10 號巴士接駁去溫哥華市中心同列治文－布歷侯斯站。

## 車站結構
### 車站設計

### 出入口
海島中心站有兩個出入口。北面嘅出入口喺 North Service Road，連去個加拿大航空嘅機庫，以及係員工停車場等機場相關嘅設施。南面嘅出入口喺 Miller Road。

## 機場附加費
同機場島上其他SkyTrain站（溫哥華國際機場站同亭普頓站）一樣，用親現金或康百世卡出機場島都要畀加幣$5嘅附加費。但係用預繳月飛就可以豁免。機場島外搭入嚟海島中心站亦唔使畀呢個附加費。另外，喺機場島範圍內上落加拿大線係免費嘅。

## 圖

File:Sea Isl Ctr stn - approaching from west - 3600.JPG|由西邊望去海島中心站
File:Sea Isl Ctr stn 3507.JPG|海島中心站同 Grant McConachie Way。機場控制塔喺遠方


## 參考

## 出面連結
*
溫哥華市中心站

**溫哥華市中心站**（）係加拿大溫哥華架空列車加拿大線一個車站，喺溫哥華市中心佐治西街同洛遜街之間嘅固蘭湖街地底。
## 車站結構
國王的伸冤

《**國王的伸冤**》（）係套2022年英國電影，由史提芬費雅斯執導，莎莉賀堅絲、史帝夫高根主演。套戲用2012年搵返英王理察三世嘅遺骸嘅事跡改編。

## 演員
*莎莉賀堅絲 飾 菲莉芭蘭
*史帝夫高根 飾 約翰

## 出面網頁
*
魚尾獅盃

**魚尾獅盃**（）係足球界嘅比賽，由星加坡主辦，邀請唔同地方參賽。參賽隊係通常代表23歲以下足球代表隊。
## 過去嘅比賽

;Notes
星加坡足球代表隊

**星加坡足球代表隊**係代表星加坡嘅官方足球隊，由星加坡足球總會打理。

而家星加坡嘅波衫贊助商係Nike。

## 出面網頁
*
禧年

**禧年**（）係紀念特定事件嘅週年紀念日，通常係表示25週年、40週年、50週年、60週年、70週年。「禧年」一詞係源於聖經嘅猶太節日，現今經常用嚟表示君主統治嘅慶祝活動。

## 唔同時期嘅禧年紀念日
*銀禧（Silver jubilee），25週年紀念
*紅寶石禧（Ruby jubilee），40週年紀念
*金禧（Golden jubilee），50週年紀念
*綠寶石禧（Emerald jubilee），55週年紀念
*鑽禧（Diamond jubilee），60週年紀念
*藍寶石禧（Sapphire jubilee），65週年紀念
*白金禧（Platinum jubilee），70週年紀念

## 出面網頁
*A history of jubilees – The British Royal Family
禧年 (猶太節日)

**禧年**（），天主教嘅思高聖經譯**喜年**，係猶太律法入面嘅一種節日，由上帝喺西乃山定立，每50年一次，即係七個安息年之後嗰年就係禧年，禧年規定所有地都要物歸原主，所有嘅奴隸都要放人，同埋好似安息年咁，成年唔耕田，等土地可以休養。

猶太教認為禧年嘅規定係要所有猶太人都喺以色列住嗰陣先適用，認為係利未記25章10節係聖經根據，所以已經冇守成二千年，因為已經冇守咁耐，禧年係咪50年一次，其實亦都並冇共識，而係有49年一次嘅講法，即係每七個安息年嘅第七個就係禧年，但係49年一次係比較小眾嘅講法，究竟係49年定50年一次，喺學術界到而今都仲有爭議。

## 攷
禧年 (搞清楚)

**禧年**可以指：
* 禧年，紀念特定事件嘅週年紀念日
* 禧年 (猶太節日)，猶太教節日，7個安息年之後嘅一年
* 禧年 (基督教)，基督教節日，特定年份嘅大赦年
黃繼茂

**黃繼茂**（拼寫：**Li Kuong**／**Ly Kuong**）係個柬埔寨商人，喺當地做房地產、賭場、酒店及建築等生意，渠因擁有位於蘇哈努克港，臭名遠播嘅**皇樂園區**而為外國人所熟悉——嗰個係賊竇，有大把撈奴隸販賣、虐待及網上詐騙嘅犯罪集團喺裏面運作。有慈善組織嘗試救走被綁架或呃咗入去困住並奴役嘅人，期間發覺當地執法者企喺該處嘅老細嗰邊，因此困難重重；有傳媒之發現與上述嘅一致。

## 參考

## 呤士
*黃繼茂
## 睇埋
*KK園區
Residence譽88

**Residence譽88**（），又叫**譽88**，係香港新界元朗區一個私人住宅屋苑，喺元朗鳳翔路88號，有2棟樓，2014年9月入伙。
強姦2制服誘惑

係一部1998年上映嘅香港驚悚电影，由王晶编剧、監製，並由張敏執導。

## 劇情
Phillip Wong係一名牙醫，對穿制服嘅女性有特殊癖好，每次佢對制服女性下手，都會先將佢哋殺死再強姦。某天，Phillip去蘭桂芳找目標，但係就發現一名交通女警符合佢嘅癖好，之後佢將交通女警殺死並強姦佢。第二日，一個黑幫古惑仔大隻港出獄，點知被Phillip殺害嘅女警屍體被放喺港嘅車上，港被帶往警署錄口供，期間對警花寶文產生好感，決定要追求她。

某天寶文嘅妹寶珍去咗睇牙醫，咁啱就係Phillip Wong嘅診所，佢看到寶珍嘅校服打扮後起咗歹念，假裝借別墅俾寶珍同佢嘅朋友玩一天。佢趁寶珍喝醉時強暴咗她，但寶珍忽然醒返，Phillip只好用枕頭殺死佢。到底寶文能查出Phillip嘅真面目嗎？

## 角色

## 發行
呢套戲喺1998年3月6號至4月12號喺金聲院線上映共38天，票房合共約港幣1000萬元。

## 分級制度

## 軼事
朱茵事後話佢當年畀人呃咗去拍，拍嗰陣唔知會變成鹹濕三級片。

## 參考來源
朗晴居 (搞清楚)

**朗晴居**可以係：
* 朗晴居：香港嘅私人屋苑。
* 朗晴居 (廣州)：廣州嘅住宅小區。
布殊

**布殊**（Bush）可以指：
*布殊家族，美國政治家族
**佐治靴伯特獲加布殊（George Herbert Walker Bush ，「老布殊」），第41任美國總統（1989年—1993年）
**佐治獲加布殊（George Walker Bush，「小布殊」），老布殊嘅大仔，第43任美國總統（2001年—2009年）
**傑布布殊（Jeb Bush），老布殊嘅細仔,第43任佛羅里達州長（1999年—2007年）
*萬尼瓦爾布殊（Vannevar Bush），美國工程師
*凱特布殊（Kate Bush），英國歌手
廚神奶奶是你媽

《**廚神奶奶是你媽**》（）係香港MakerVille製作嘅真人騷節目，由黃正宜同張右雨主持，2023年4月3號到4月21號逢禮拜一到五22:30－23:00喺香港電視娛樂ViuTV播出。節目招募咗6位女藝人同佢哋奶奶一齊煮食，爭奪「廚神奶奶」嘅名銜。

呢個節目可以睇成2022年ViuTV節目《地獄廚神是我媽》嘅姊妹作，兩套節目都係同一監製同編審出品，但節目形式有比較大嘅分別。

## 參賽者

## 每集一覽

## 軼事
節目播出一年幾後，莊韻澄宣佈離婚，又話自己從未見過老公屋企人，隨即畀網民攞呢個節目反駁，之後莊韻澄解釋節目入面嘅奶奶只係由嗰時老公搵嘅臨時演員。對於節目製作組事前究竟係咪對莊韻澄安排「假奶奶」拍節目一事知情，電視台並未有回應。

## 參考

## 出面網頁
*ViuTV：廚神奶奶是你媽

## 電視節目變遷
條女飲到不列顛

《**條女飲到不列顛**》（）係香港MakerVille製作嘅遊埠節目，由Serrini主持，2023年4月3號到4月14號逢禮拜一到五23:00－23:30喺香港電視娛樂ViuTV播出。節目主持去到英國倫敦介紹當地唔同嘅飲酒地方。

## 每集一覽

## 出面網頁
*ViuTV：條女飲到不列顛

## 電視節目變遷
蝶翠峰

**蝶翠峰**（）係香港新界元朗區一個私人住宅屋苑，喺元朗大棠路99號，有16棟樓，2001年入伙。

第一期合共有7幢樓，即第1至8座(不設第4座)，共提供721伙單宅，已於2001年9月份入伙。

第二期合共有5幢樓，即第9、10、13、15及16座(不設第4座)，一共提供528伙單位，已於2002年6月份入伙。

第三期，稱為｢綠庭園｣，共有2幢樓，包括第17及18座，一共提供208伙單位，已於2001年9月份入伙。

第四期，亦稱為｢綠庭園｣，共有2幢樓，包括第11及12座，一共提供217伙單位，已於2002年6月份入伙。

第五期，稱為｢尚悅．嶺｣，門牌號碼喺元朗大棠路99A號，一共提供504伙單位，已於2021年12月收樓。
翹翠峰

**翹翠峰**（）係香港新界元朗區一個私人住宅屋苑，喺元朗十八鄉路133號，有2棟樓，2010年8月入伙。
馬田村

**馬田村**（）係香港一條位於元朗區十八鄉嘅圍村。

## 特色
馬田村嘅圍門同村內神廳於2009年重建。

## 參見
* 馬田壆

## 攷

## 拎出去

* 居民代表選舉馬田（十八鄉）的劃定現有鄉村範圍（2019至2022年） 
* 圍門圖片 
* 神廳圖片
馬田壆

**馬田壆**（）係香港一個嚮元朗區十八鄉嘅村落，於僑興路與大樹下西路交界，座落喺馬田村、龍田村、西漁涌同深涌村之間。馬田壆村並唔係原居民村，唔從屬於其他村落，亦冇入十八鄉鄉事委員會。

## 史
馬田壆一帶系山貝河合流嘅地方，兩河勒分別源至大棠同塘頭埔，該處起有馬田橋連結元朗新墟同十八鄉各村。1950年代起，馬田壆開始有人定居，逐漸發展成條雜姓村落，村口咁兩旁大多數系永久屋宇，周邊就以寮屋為主。事關馬田壆村為處河交匯噉，居民常受水浸困擾。政府於1963年落實元朗防洪工程計劃，將山貝河河道再起成條大明渠（元朗大坑渠）同數條支渠，現時馬田壆村內仍然保留著數條原山貝河河溪。早年有村民喺村內搭建咗一個簡單天后神位作供奉，祈求風調雨順。一九七四年，村民組織「合眾堂花炮會」共天后誕會景巡遊，並重修天后公，天后宮曾於一九八八年同2004年複修。1989年，馬田壆村花炮會新會所落成。

## 軼事
1990年代，馬田壆村多次有村民中六合彩到頭獎同二獎，引來香港電視台合風水師到村內採訪。

## 近年發展
2006年，貫通元朗南嘅十八鄉路通車，將馬田壆村一分為二。2011年，恒基兆業就一幅位於馬田壆嘅地皮向城規會申請改扒地段以發展低密度住宅，但遭到否決。業主向居於應該噉嘅花農收地，惹法律糾紛同衝突，其間花農多次遭人騷擾，直到2018年遷出。車，將馬田壆村一分為二。業主其後基於政府「青年宿舍計劃」，捐咗笪地出嚟起咗一座27層高嘅青年宿舍。宿舍喺2022年落成，由保良局營運，宿舍個名叫保良局李兆基青年綠洲。

## 攷


## 拎出去

* 
* 保良局李兆基青年綠洲
華裔美國人

**華裔美國人**（）即係唐人血統嘅美國公民，因為佢哋都喺美國出世，通常噉叫做**美籍華人**。喺中國大陸、香港同埋臺灣出世嘅，就要通過移民先可以攞到呢個身份。

## 名人

*李小龍
*
*
*劉玉玲
*鄭嘉穎
*吳彥祖
*李　玟
*側　田
*關穎珊
*歐陽靖
*倪家駿
*孔慶翔
*張曦雯

## 睇埋
*華僑
*綠卡
*亞裔美國人
*臺裔美國人
撒瑪利亞會

**撒瑪利亞會**（）係一間註冊志願機構，以英國同愛爾蘭共和國為基地，為情緒受困擾同企圖自殺嘅人提供支援。「撒瑪利亞會」嘅名源自聖經好撒瑪利亞人嘅故事，但佢本身並冇宗教立場。

## 歷史
1950年代，英國聖公會倫敦沃爾布魯克聖司提反堂主任牧師陳華樂喺牧民嘅過程中發現，社會上缺乏支援企圖自殺者嘅服務。而當時嘅倫敦，每日平均就有三個人自殺。有見及此，陳牧師喺1953年創辦撒瑪利亞會。其後會務發展迅速，在10年間設立了 40 個支部，至今已經擁有超過 200 個，遍佈英國同愛爾蘭地區。現時撒瑪利亞會嘅支援服務，全數依賴經過訓練嘅義工負責，約18,000人。

撒瑪利亞會「Samaritans」呢個名字並非陳華樂選用，而係引用英國《每日鏡報》（Daily Mirror）一篇有關陳牧師工作嘅文章標題。部份會內人士認為，呢個名會令人誤解佢哋根據基督教教義工作，然而，撒瑪利亞會並冇任何宗教立場。但撒瑪利亞會呢個名，喺英國已經廣為人知，所以重新改名嘅機會唔大。

2004年，撒瑪利亞會表示現時佢哋義工嘅數目，係近30年嚟最少嘅，故此展開計劃招募更多年輕義工（尤其是18-24歲嘅青年）。推動計劃嘅菲利普·塞爾韋，係英國樂團電台司令嘅鼓手同撒瑪利亞會嘅義工。

## 工作範圍
撒瑪利亞會主要提供全年無休嘅支援電話熱線，並提供外展服務，例如節目探訪同舉辦其他戶外活動；亦會培訓在囚士人，讓佢哋喺監獄中擔當「聆聲者」嘅角色，為其他囚犯提供支援。此外，撒瑪利亞會亦會從事有關自殺同精神健康嘅研究。

撒瑪利亞會強調，佢哋提供嘅服務唔係「輔導」，佢哋亦唔會向求助人提供意見。撒瑪利亞會只會擔當聆聽者嘅角色，讓求助人傾訴自己嘅問題。撒瑪利亞會希望，喺一個冇咀齒嘅情況下，分擔求助者嘅不安情緒，長遠減少自殺人數。撒瑪利亞會相信，可靠同冇偏見嘅聆聽者，可以緩和絕望同自殺嘅念頭。撒瑪利亞會亦著意推廣情緒健康嘅概念。

1994年開始，撒瑪利亞會開始提供保密嘅電郵支援服務。由屬下嘅一間支部開始，呢個服務已經擴展到大部份支部，並由撒瑪利亞會總部辦公室統籌。每年撒瑪利亞會都收到數以萬計嘅電郵求助，而佢哋嘅目標係喺24小時內回覆每一封電郵。

2006年4月，撒瑪利亞會在英國和愛爾蘭地區，提供SMS短訊服務，提供情緒支援。該服務24小時運作，全年無休。撒瑪利亞會收到短訊，會儘可能於10分鐘內回覆，並且絕對保密。

### 保密
雖然撒瑪利亞會以保密原則運作，但自1994年起，撒瑪利亞會將保留求助者嘅資料，包括對話內容嘅大要、過往來電嘅記錄同佢哋有冇以其他身份來電。由於撒瑪利亞會經常接到騷擾電話，而呢啲並唔係需要支援嘅來電，會影響接聽真正求助者嘅機會。

## 出面網頁
*
劍福爾

**劍福爾**（法文：camphruch）係一種棲息印尼摩鹿加群島或者非洲衣索比亞至好望角一帶、水陸兩棲嘅獨角獸。

## 形象
劍福爾同獨角獸最大嘅分別係劍福爾嘅後腳有好似鵝咁嘅蹼，令佢可以同時生活喺陸地同水入面。佢嘅體型同一隻雌鹿差唔多，頸上生咗一圈灰色嘅鬃毛。劍福爾嘅角有三英尺半，同手臂差唔多粗。而且仲識喐，令劍福爾可以靠佢落海捉魚食。同獨角獸一樣，劍福爾嘅角都可以解毒，而且劍福爾性情好戰、凶殘，所以好難可以拎到佢嘅角。該地嘅居民亦會將角當做獻畀國王嘅珍品。

## 現實來源
劍福爾嘅各種特徵可能嚟自獨角鯨、海狗、河狸、鵝同埋羚羊。

## 參考來源
寓·弍捌

**寓·弍捌**（），係香港九龍深水埗區一個私人住宅屋苑，喺深水埗福榮街228號，有2棟樓，2012年8月入伙。

## 交通
港鐵深水埗站C出口。

## 簡介
物業實際26層高，惟由於冇4、14及24樓，有天台，故有28樓，其中基座佔2層，地下及1樓設有2個商鋪，而2樓則為會所，佢嘅設施計游泳池、桑拿房等，畀住客用。

其餘23層係住宅單位，有88伙，建築面積由約450-2,000呎不等，實用率約73%，其中4伙為特色戶，而一梯有三伙或四伙。

## 舖頭
基座地下及一樓係鋪頭，地舖面積約4,216方呎，而1樓面積約9,613方呎，合共約1.38萬方呎，發展商嚮2014年2月委託中原地產買，意向價約2.28億元，其中如果淨係買1樓，意向價約1.44億元；同時接受租約，意向每月租金約60萬元，如果淨係租1樓則意向月租約38.5萬元。

## 參考
  

## 連出去
*官方網站
生命熱線

**生命熱線**（，簡稱）喺1995年由一班關心情緒受困人士嘅有心人成立，以益友理念，為香港提供預防自殺服務，並提升社會對情緒健康嘅認識。跟隨社會發展步伐，唔單止深化預防自殺熱線服務同預防長者自殺服務，更擴展服務，為自殺者親友提供專業嘅哀傷輔導服務同青少年生命計劃項目，成為推動香港珍惜生命工作嘅主要機構之一。

## 歷史
生命熱線嘅前身「」（撒瑪利亞會粵語服務）於1995年以社團條例成立，提供每日12小時嘅預防自殺熱線輔導服務，於1997年延長熱線服務至18小時，直到1998年提供24小時運作服務。2000年將英語名稱正式改為現時嘅「」。2011年申請註冊成為「生命熱線有限公司」（）。

## 宗旨
「生命熱線」致力向有自殺傾向、感到絕望同有情緒困擾嘅人士提供益友同其他預防自殺服務，令佢哋情緒得以紓緩，從而積極面對人生。亦希望提高公眾對自殺嘅認識，並尋求預防自殺嘅有效方法。

## 願景
與時並進，不斷發展，致力成為香港盡善盡美嘅預防自殺機構，並努力締造一個充滿愛心同關懷嘅社會。

## 理念
「生命熱線」沿用「撒瑪利亞會」創辦人陳華樂博士嘅益友理念，以耐心聆聽、陪伴、關懷、唔批判嘅精神，提供預防自殺服務，讓服務使用者感覺到被瞭解同接受下抒發自己嘅困擾，藉此令情緒得以紓緩，積極面對人生。

## 服務概覽
### 24小時預防自殺熱線
*24小時熱線服務：2382 0000
*「珍愛生命」長者熱線：2382 0881
*青少年生命專線：2382 0777

### 預防長者自殺服務
*電話慰問
*家訪
*小組服務
*節日探訪

### 自殺者親友支援服務
*個案支援
*「同路人」互助小組
*「過來人」義工訓練

### 社區同生命教育
*公開同學校講座
*機構培訓
*新聞發佈會
*展覽及教育活動

### 義工訓練及支援
*定期義工訓練課程
*持續義工訓練課程

## 出面網頁
*
人生熱線

**人生熱線**係2003年由影音使團創辦嘅輔導熱線，以禱告同聖經經真理為基礎，提供專業輔導協助來電者嘅需要。

## 歷史
香港首個基督教電視台創世電視喺2003年3月正於啟播，與此同時「人生熱線」就正式投入服務，目的讓觀眾透過熱線，分享信仰同人生故事，由全職同工或義工以聖經真理為基礎，為來電者同有需要嘅人提供輔導，並帶領佢哋藉禱告尋求上帝嘅幫助，傳遞「禱告改變命運，真愛創造人生」嘅信念，成為信徒同慕道者「拼發生命力量，一條將人接駁至上帝嘅熱線」。

## 工作目標
「人生熱線」以認真同關懷嘅態度，解答來電者對信仰同人生各方面嘅問題，透過禱告、聖經真理、見證去幫助同安慰有需要嘅人，並帶領人認識耶穌基督為救主。如果需要進一步嘅協談同跟進，並徵得來電者同意，可以轉介到教會或專業面談輔導服務。

## 服務對象
冇限制年齡同宗教背景，為所有來電者，以禱告同聖經真理作為安慰同輔導。按照來電者嘅需要，輔介至其他社會服務機構同教會作長期嘅照顧同幫助。

## 支援網絡
*熱線義工團隊：人生熱線有超過15位熱線義工，每日十二小時當值熱線服務。
*服務機構網絡：匯集全香港各社會服務團體同專業輔導中心作轉介跟進。
*顧問網絡：由多人組成嘅「人生熱線中心」顧問團
*團隊包括：神學院老師、資深學者、輔導員，提供寶貴意見同經驗。

## 出面網頁
*
香港撒瑪利亞防止自殺會

**香港撒瑪利亞防止自殺會**（）於1960年7月成立，原名「防止自殺會」（Suicide Prevention Society）；機構後期於1963年10月喺香港社團註冊處正式註冊為「香港撒瑪利亞會」（The Hong Kong Samaritans），之後喺1976年改名為「香港撒瑪利亞防止自殺會」（The Samaritan Befrienders Hong Kong）。呢個會並冇任何宗教立場，藉住《聖經》中好撒瑪利亞人友善博愛、助人為樂嘅精神作為榜樣，對絕望同瀕臨困境人士伸出同情之手，並予以扶持同適當嘅情緒輔導，達成助人自助嘅目標。

## 使命
基於人道立場，協助面臨各種困難、陷於孤獨同沮喪嘅人士，鼓勵佢哋重建求生信念。透過演講、講座、刊物、調查報告等方式，宣傳同推廣本會嘅服務精神。協助東南亞同香港鄰近地區，建立同本會性質同目標相同嘅組織。

## 服務重點
*發揚人類善美嘅本質，以愛心、耐性、同情，建立人際間互助、互勉、互愛嘅精神。
*讓絕望、無助、有自殺意圖嘅人士，喺有需要嘅時候可以搵到聆聽者，訴說內心嘅痛苦同困擾。
*讓求助者感到被接納同支持，從而克服情緒困擾、面對問題。
*尊重求助者嘅自決權，就算佢哋決定要自殺，佢哋亦可以隨時終止同機構嘅聯絡。
*尊重求助者嘅私隱權，喺未經求助者同意之前，絕對不會向會外人士洩露其個人資料，但係為咗提供有效嘅服務，主席同督導人員有權知道求助者嘅談話內容。若果求助者唔接受，機構亦唔會提供服務。

## 睇埋
*撒瑪利亞會：英國類似性質嘅機構，但兩者冇任何從屬關係

## 出面網頁
*
朗怡居

**朗怡居**（）為香港新界元朗區鳳翔路的一個私人高尚住宅屋苑。發展商為新鴻基。入伙日期由07/2000開始。朗怡居共有4座，提供320個單位。朗怡居的實用面積由531呎至705呎。小學校網為74。中學校網為元朗區。物業管理公司是康業服務有限公司 (新鴻基集團成員)作物業管理。

**朗怡居**距元朗站10-15分鐘步程，居住環境清靜，附近一帶是YOHO Town, Yoho Mid Town。

元朗設有公共巴士、小巴、專線小巴及的士來往各區，為居民提供充足的服務。此外，更有輕鐵連接元朗及屯門，方便舒適。**使用西鐵往各區估計只需15分鐘 (荃灣西	11分鐘, 美孚	15分鐘, 尖東	25分鐘,中環	30分鐘 香港國際機場(A36)	40分鐘)**

## 教育及福利設施

### 中學

* 中華基督教會基元中學
* 中華基督教會基朗中學
* 聖公會白約翰會督中學

### 國際學校

* 基督教香港信義會宏信書院
*
和散那

**和散那**（；），天主教譯**賀三納**，係猶太教同基督教用語，原意係 ｢求你拯救｣、｢求你救助｣ 嘅意思，但係喺基督宗教好多時當係一種讚美用語。

## 意思
和散那喺希伯來文係一個合音，原句本來係 （），喺詩篇118篇25節出現過，中文譯 ｢求你拯救｣、｢求你救助｣，但係因為係簡寫，喺希伯來聖經並唔會搵到和散那嘅寫法，不過呢個字喺猶太教其實一直都有用。

## 引伸
喺猶太教，和散那係指住棚節嘅禮儀入面一段禱文嘅回應部分，當中嘅回應正正就係 ｢求你拯救｣，而成個禮儀就叫 （），即係 ｢和散那｣ 嘅眾數。

喺猶太教亦都有所謂 ｢大和散那｣（，），係一個猶太節日，指住棚節嘅第七日。

早喺三世紀，基督宗教已經錯誤咁將和散那解做一種讚美用語，好多時會用喺一啲讚美詩之中，呢種理解可能源於有關棕枝主日嘅記載。根據馬太福音記載，當耶穌騎住驢進入耶路撒冷嘅時候群眾大聲呼喊：｢和散那歸於大衛嘅子孫！奉主名嚟嘅，係應當稱頌嘅！高高在上和散那！｣（呢段經文喺天主教直接擺咗喺彌撒嘅歡呼頌入面，但係喺粵語禮儀並冇賀三納嘅字眼，而係譯咗做 ｢歡呼之聲｣）。 

## 參考
合音

**合音**係指有一啲字因為常用，成日讀快咗，結果久而久之，就變成咗一個新嘅字，有啲學者叫爾種音節嘅縮減做合音，例如文言文嘅 ｢之於｣ 會變 ｢諸｣，或者有學者認為粵語嘅 ｢尋日｣ 係 ｢昨暝日｣ 讀快咗，或者 ｢聽日｣ 係 ｢天光日｣ 讀快咗。

呢種現象，亦可以發生喺書寫層面。

## 引咗
首長級公務員

**首長級公務員**（）係指做緊香港公務員首長級薪級（）第1至第8點（或同等薪點）高級職位嘅公務員。決策局嘅常任秘書長係目前最高職級嘅首長級薪級第8點（D8）職位。香港史上，英屬時期嘅布政司同回歸初期嘅政務司司長係公務員之首，職級屬於首長級薪級第10點。

香港政府規定，作為管理層嘅首長級公務員人數唔超過整體公務員編制人數嘅百分之一，開設首長級公務員常額或編外職位，都需要得到立法會人事編制小組委員會同財務委員會批准。首長級公務員享有私人秘書職系嘅支援服務，同時享有度假旅費津貼福利，以每12個月為一個周期最多申請一次。

部分首長級公務員職位會進行公開招聘或者內部聘任，唔一定由內部晉升。部門首長、副署/處長、助理署/處長部份職位會由同等職級嘅政務職系或行政職系首長級人員出任。

## 首長級第八級(D8)

## 首長級第七級(D7)

## 首長級第六級(D6)

## 首長級第五級(D5)

## 首長級第四級(D4)

**斜體*代表後面嘅職位唔屬於呢個職系，但多數由呢個職系出身嘅公務員晉升。

## 首長級第三級(D3)

**斜體*代表後面嘅職位唔屬於呢個職系，但多數由呢個職系出身嘅公務員晉升。

## 首長級第二級(D2)

**斜體*代表後面嘅職位唔屬於呢個職系，但多數由呢個職系出身嘅公務員晉升。

## 首長級第一級(D1)

## 首長級薪級表

## 攷
輔導熱線

**輔導熱線**係透過電話傾談嘅輔導服務，探討來電者嘅處境、問題、危機，並提升來電者嘅自我認識同發展個人潛能，從而協助來電者克服困難同障礙。對於抑鬱症同恐懼症嘅患者，輔導熱線是一種有效嘅治療方法。

## 起源
輔導熱線起源於1958年美國自殺預防中心，當時輔導熱線係為咗向企圖自殺者提供即時嘅危機介入。後嚟發展成為精神病康復者、問題賭徒、酗酒人士、性暴力等嘅支援同輔導服務。香港撒瑪利亞防止自殺會於1960年代展開咗香港第一條熱線輔導服務，當時只有一名全職社工同義工負責接聽來電，其後香港青年協會、家計會等相繼喺香港展開唔同類型嘅熱線輔導服務。

## 特色
輔導熱線同傳統嘅輔導服務有啲唔同，輔導熱線有佢嘅獨特性，因此能夠吸引好多人致電熱線要求服務。來電者對於輔導嘅開始同終結擁有絕對權力，佢哋可以選擇適當嘅時間同地點先至致電熱線尋求服務，同時佢哋亦可以隨時終止輔導嘅過程。另一方面，由於電話嘅限制，輔導員冇辦法核實來電者嘅個人資料，因此熱線輔導相比傳統輔導私隱性較高，來電者可以向輔導員提供詳盡真實嘅資料，來電者因而可以更開放噉分享自己嘅感覺同困難。同時，輔導熱線擺脫地域嘅限制，尤其是現今社會手提電話嘅普及，來電者隨時都可以尋求熱線輔導服務。除此之外，熱線服務係危機介入嘅最方便同快捷嘅輔導途徑，來電者能夠喺短時間內搵到輔導嘅對象。最後，由於輔導熱線唔需要求求助者親身尋求協助，減少咗求助者嘅標籤效應，從而提升有需要人士尋求協助嘅動力。

## 限制
好多時來電者都係一次性來電，輔導員喺收線之後未必能夠為來電者提供服務，因此，時限對於來電者同輔者嚟講都係一種限制，來電者必須喺短時間內交代來電原因，同時喺分享問題嘅時候，應該避免集中討論過去嘅事情，來電者應集中討論現時嘅感受同處理問題嘅方法。輔導員方面，由於時間限制，輔導員必須準確噉評估來電者嘅需者，然後根據問題嘅危急程度同複雜程度訂立討論嘅先後次序，盡量喺20分鐘之內解決來電者嘅問題。因此，來電者內心深處嘅一啲感受未必可能因為熱線輔導而得到解決，因為熱線服務著重於此時此刻嘅問題同感受。

## 特殊來電者
### 沉默者
沉默者來電有好多，可能純粹玩電話，可能來電者仍未能夠解開心理枷鎖，但輔導員唔係收到沉默來電就即刻收線，輔導員重必須問幾個問題，包括來電者重喺唔喺電話度、來電者沉默嘅原因、來電者嘅感受、電話中背景嘅聲音等。

### 性來電
來電者可能就青春期嘅生理變化、性取向、自慰、性交等問題致電熱線，喺面對呢啲問題嘅時候，輔導員需要先了解自己對性嘅接納程度同傾談性問題嘅限制，但輔導員必須認清輔導熱線嘅功能，輔導熱線係以輔導為目標，並唔係提供資訊性嘅資料。另一方面，部分來電者喺來電中大量提及性行為嘅過程，或以粗俗嘅名詞形容性器官，就可能係性騷擾電話。

## 參考
日韓議員聯盟

**日韓議員聯盟**係日本一個跨黨派議員聯盟，1972年成立，宗旨係促進日本國會議員同大韓民國國會議員嘅交流。
惡露

**惡露**（**lochia**）係女人生仔後有機會會喺陰道處排出嚟嘅液體，生產過程入面會有啲液體留喺陰道入面，所以呢個係正常嘅生理現象。
陳司翰

**陳司翰**（，）係香港男歌手，陳慧琳嘅細佬。

## 電視劇
* 2003年：又見橘花香
* 2005年：我的野蠻千金
* 2005年：粉領一族
* 2007年：後來 飾 苗文皓
* 2010年：聊齋之「江城」 飾 王子雅
* 2010年：西遊記 飾 唐僧
* 2011年：活佛濟公2之「雪女傳說」飾 高楓
* 2011年：十二生肖傳奇 飾 元野/馬
* 2012年：微博達人 飾 歐陽過
* 2015年：孤獨的美食家飾 方方
* 2015年：金釵諜影 飾 鐵威堂
* 2016年：每個人都有秘密 飾 葉航軒
## 音樂作品
### 個人專輯

### 填詞作品
* 2001年：《背心》、《名廠設計》、《天堂》（收錄於《陳司翰》）
* 2002年：陳慧琳《情熱之間》（收錄於《ASK》），許茹芸《和平日》（收錄於《只說給你聽》香港版），《破相》、《硬漢》（收錄於《Listen》），《駭客》、《震央》、《最後約會》（收錄於《愛情主義》）
* 2004年：《玉環》、《綜藝節目》（收錄於《玉環》）
## 派台歌曲成績

## 獎項
**2001年**
* 新城勁爆頒獎禮2001 ---- 新城勁爆新人王
* 2001年度十大勁歌金曲頒獎典禮 ---- 最受歡迎新人獎  男歌手  銅獎
* 第二十四屆十大中文金曲頒獎典禮 ---- 最有前途新人獎男歌手  銀獎
* IFPI香港唱片商會頒獎典禮 ---- 全年最暢銷新人

**2002年**
*無綫電視2002年度勁歌金曲第二季季選 ---- 得獎歌曲《旋轉門》
* 馬來西亞 第二屆 金曲紅人頒獎獎 ---- 最受歡迎紅男紅人新人  金獎
* TVB8金曲榜頒獎典禮---- 金曲金榜  最佳男新人  銀獎

## 參考來源

## 外部連結
*
*
*
*
Fly Away

**Fly Away**可以係：
*《Fly Away  (F.I.R.嘅歌)》：2004年F.I.R.歌曲。
*《Fly Away (鄧紫棋嘅歌)》：2019年鄧紫棋單曲。
2023年FIFA世青盃

**2023年FIFA世青盃**係第23屆FIFA世青盃，2023年5月20號到6月11號舉行。

比賽原定係印尼搞，因為佢唔畀以色列參賽，FIFA決定褫奪佢主辦國資格，最後改由阿根廷主辦。最後烏拉圭隊贏咗。

## 參賽隊伍

## 賽事
### 分組賽
#### A組

----

----

----

----

----

#### B組

----

----

----

----

----

#### C組

----

----

----

----

----

#### D組

----

----

----

----

----

#### E組

----

----

----

----

----

#### F組

----

----

----

----

----

#### 小組第三名

### 淘汰賽

#### 十六強賽

----

----

----

----

----

----

----

#### 半準決賽

----

----

----

#### 準決賽

----

#### 季軍戰

#### 決賽

## 最終排名

## 參考


## 出面網頁
*
標註語

**標註語**（）喺程式編寫，係指一啲技術上唔屬於用緊嘅嗰隻程式語言，但係對處理嗰篇源碼嘅某隻軟件係一種有語義嘅命令嘅一啲形式上嘅表示方法（）。標註語通常係一種有特定格式嘅註釋，而對象軟件通常係組合器或者編譯器（可能係限於某牌子或者某廠商嘅組合器或者編譯器）。

喺組合語言，標註語亦都包括咗一啲睇落好似命令，但係並唔對應嗰隻處理器嘅任何行動碼嘅嘢，爾種形式上有語法嘅標註語亦都叫 ｢類行動碼｣（***'）。類行動碼算係標註語係因為組合語言只係符號化嘅[[機器語言]]，但係類行動碼嘅語義喺對應嘅機器語言並唔存在。

喺一啲[[高級語言]]，爾種 ｢查實係一種命令但係技術上又唔正式屬於嗰隻語言｣ 嘅嘢可以喺嗰隻語言有一種正式嘅句法，爾種有正式句法但係只係例如控制個編譯器點運作嘅標註語叫 ***'。

標註語嘅例子可以喺組合語言、編譯語言同直譯語言都可以搵到。

## 例
### 形式上係註釋嘅標註語
形式上係註釋嘅標註語，喺編譯語言嘅例子可以喺一啲比較舊嘅編譯器搵到，例如，喺 Turbo Pascal，程式入面可以寫

:(*$I-*)

咁嘅寫法喺形式上係註釋，理論上唔應該有任何語義，但係對 Turbo Pascal 嘅編譯器，就係一個命令，表示如果做一啲I/O嘅動作，個程式自己會測有冇發生輸入或者輸出錯誤，叫個編譯器唔好編到啲機器碼係一出錯就會整死個程式嗰種。

直譯語言嘅例子可以有 PostScript 嘅 DSC，例如

:%%Pages: 10

喺形式上係註釋，所以對 PostScript 直譯器本身並冇任何語義，但係如果其他 DSC 喺格式上冇寫錯，爾句嘢對處理嗰篇源碼嘅點綫影像處理器（RIP）就係一個標註語，話畀架 RIP 知篇源碼會印10版紙嘅輸出。

### 類行動碼
喺組合語言，其中一個最常用嘅類行動碼就係 equ，例如，喺蘋果公司嘅 UCSD p-System 入面，組合語言嘅程式可以寫

:FOO	.EQU	123

睇落好似常嘅組合語言，但係佢只係話畀個組合器知，爾行之後，FOO 爾個名代表 123 爾個數值，並唔對應任何嘅機器碼，其他嘅類行動碼可以係預留空位、控制某段碼淨係喺某種情況之下先用、或者提供巨集功能等等。

### Pragma
直譯嘅 pragma 例子可以包括例如 Perl 嘅 use 同 no 句法，用來控制個直譯器嘅運作模式。例如，程式入面可以寫

:use integer;

係話畀個直譯器聽，同一個作用域（）入面，喺爾行開始，所有運算都係當整數，直至用 ｢no integer;｣ 取消整數模式或者個作用域完咗為止。

## 攷
每個人都有秘密

《**每個人都有秘密**》係潘越執導嘅中國都市懸疑情感劇，由天雨傳媒、藍色火焰出品，陳鍵鋒、江語晨、鞏新亮、陳司翰、梁冠華主演。
台灣動物保護黨

**台灣動物保護黨**（，縮寫**TAPP**）簡稱**動保黨**，係中華民國政黨之一，以動物保護為主要政綱嘅政黨，終極目標為「打造對所有生命友善的社會」。佢哋認為，讓人民嘅生活富足，人們自然就會產生同理心去關心其他生命，進而達到族群平權同動物權益的提升，所以提出嘅政見以關注民生為主。

## 參考文獻

## 出面網頁
*
*
張家豪 (台灣)

**張家豪**（）係臺灣政治人物、編劇，筆名**東默農**，台灣動物保護黨副主席，2022年曾經參選台北市市長。

## 早年生活
佢早年喺屏東出世同成長，之後喺國立台灣大學心理學系畢業。

## 感情生活
佢已經結咗婚，太太係華珮君，喺2022年曾經參選台北市議員（大安文山選區）。

## 參考


## 出面網頁
*2022年參選網站
張家豪 (香港)

**張家豪**，香港親中派商人，中式飲食集團譽宴集團主席，行政總裁兼創辦人。由於譽宴集團嘅規模，張家豪有時會成為香港傳媒就飲食業界（特別係中式酒樓）情況訪問嘅對象。

## 早年經歷
早年，張家豪佢老豆已經係管理間酒樓「幸福樓」。15歲嘅張家豪就入社會，第一份工係做批發送貨工。幾年之後，20歲嘅佢開咗間清潔公司，第一次當老闆，但前前後後營運咗2年就撐唔住，最終收攤。之後，佢返返去做家族生意，令人驚訝係佢做嘅唔係管理層，而係一個小小嘅雜工，因為係練習生，只可以九折出糧，當時月薪仲得四位數字。

後來，張家豪曾經同兄弟張家驥，仲有何志強、何惠雄喺2000年創立彩福酒樓，但去到2009年雙方拆夥。何家兄弟保留彩福品牌，張氏兄弟就另外開設譽宴品牌。

## 部分公職

* 2019年將軍澳區少年警訊名譽會長

## 政治立場同爭議
張家豪係親中派支持者，曾經參與支持香港警察嘅「友．導向」師友計劃，安排參加者參觀譽宴廚房同工場等部分。

另外，佢曾經宣稱香港反送中運動入面爭取民主同捍衛香港法治年輕抗爭者俾人利誘掟汽油彈，因而激起民憤，一啲網民呼籲要全面杯葛譽宴。

## 參考來源
自由變異

（）喺語音學上係指有幾隻款嘅聲，佢哋「邊隻出現」係近乎隨機咁滯，而且就算聲個款唔同咗意思都唔會變。

## 睇埋
*音素
對比分佈

（）喺語音學上係指有幾隻款嘅聲，佢哋會喺同一環境下出現，但佢哋之間嘅差異會引致意思唔同咗。

廣東話例子－
:（可以對應嘅漢字：金、今）同
:（可以對應嘅漢字：巾、根），

 同  算係處於對比分佈。
## 睇埋
*音素
*互補分佈

## 參考資料
互補分佈

（）係語言學成日用嘅一個概念。

想像有兩隻款嘅語音，款 A 硬係會喺某啲情況下出現（例如當吓聲跟住  噉嘅聲嗰陣硬係會見到款 A），同時款 B 永遠唔會喺嗰啲情況下出現，而款 B 出現嗰啲情況下又永遠唔會見到款 A，噉 A 同 B 就算係處於互補分佈。

## 睇埋
*音素
*Allophone
*對比分佈
*差集

## 參考資料
賀年廣告

**賀年廣告**，喺華人地區一種以新春為主題，同時只喺新年期間（年廿八至正月十五）播放嘅特別電視廣告。

## 簡介
賀年廣告長度一般都比平常電視廣告長度為短，通常只會交代新年賀詞同呢個牌子新年期間營業日期。而唔少企業同品牌都會透過廣告商拍片應節，去催谷銷量同覆蓋更大目標客群。同時可展示品牌力量同埋向公眾贈興。各大品牌通常會喺農曆十二月之前加強宣傳，到農曆新年期間就減少。電視台亦考慮到唔少人外遊或者外出拜年，導致電視收視率比平時低，會利用呢段時間廉價套餐吸引客戶。

## 各地賀年廣告
喺香港，唔少賀年廣告成為民間集體回憶同家傳戶曉文化，當中包括曾江代言嘅美源髮采廣告、可口可樂、恒生銀行、嘉頓紅罐曲奇、藍罐曲奇、能得利同生力啤等。

## 參考
*都講團圓故事，春節廣告創意枯竭了嗎?. 世界廣告. [2023-02-16].
*畢明. 賀年大廣告. am730. 2011-02-10 [2023-02-16].
*吳博林. 賀年廣告戰. 廣告101 - Super Marketing. [2023-02-16].
*【新蚊娛樂】少咗佢哋邊有過年氣氛 經典賀年廣告大盤點！. 新Monday. 2019-02-04 [2023-02-16].
一個人的Tomorrow

《**一個人的Tomorrow**》係臺灣歌手吳克群發行嘅第一張國語專輯，喺2000年11月23號開始發行販售。

吳克群喺MTV所舉辦「新聲鬥陣賽」活動入面獲得第六名成績，並喺21歲嘅時候發行個人首張專輯，但發片後就開始沉寂，曾有一個月時間裡面沒有通告，為此佢花咗兩年時間研習出創作歌曲《學不會》，收錄喺下張專輯入面，從此吳克群就展開創作音樂劇路程。
## 曲目

## 資料來源
*
*
*

類:吳克群專輯
類:2000年音樂專輯
類:臺灣專輯
庫務大樓

**庫務大樓**（Treasury Building）係香港一棟政府合署，位於九龍深水埗區長沙灣東京街西3號，即係東京街西同通州街交界。大樓佔地5,121平方米，總樓面面積約26,500平方米。工程喺2018年9月開始，耗資超過22億8,100萬港紙，由王董建築師事務所負責設計，日本五洋建設負責興建，喺2022年年中起好。

庫務大樓完工之後，庫務署、效率促進辦公室、政府資訊科技總監辦公室、選舉事務處等政府部門已經陸續搬入。

## 樓層同設施
除咗一般政府辦公室用途之外，庫務大樓亦提供額外嘅公共服務設施，包括南昌家庭醫學診所、設有100個名額嘅幼兒中心、40個名額嘅長者日間護理中心。又提供65個停車位，配合當區需要，而大廈亦設有平台花園。

## 興建背景
由於灣仔空間寶貴，香港政府提出騰出入境事務大樓同稅務大樓，改為會展、酒店同商業設施。

## 大樓圖集

2023年3月-庫務大樓E.jpg|東京街角度
2023年3月-庫務大樓C.jpg|門牌
2023年2月-庫務大樓C.jpg|指示牌
2023年2月-庫務大樓D.jpg|正門入口
2023年2月-庫務大樓B.jpg|停車場入口
2023年2月-庫務大樓G.jpg|1樓詢問處
2023年2月-庫務大樓E.jpg|升降機大堂，位於2樓
2023年2月-庫務大樓F.jpg|大樓內各部門指示牌


## 興建圖集

2020年3月-庫務大樓.jpg|起到2樓（2020年3月）
2020年7月-庫務大樓.jpg|起到一半（2020年7月）
Treasury Building Under Construction In November 2020.jpg|起緊嘅庫務大樓（2020年11月）
2021年3月-庫務大樓.jpg|大致封頂（2021年3月）
2022年1月-庫務大樓.jpg|外牆大致完工（2022年1月）


## 附近地點
*榮昌邨/富昌邨/南昌薈
*西九龍法院大樓
*英華書院
*麗閣邨
*深水埗公園/深水埗公園游泳池
*海達邨
*V Walk/匯璽

## 睇埋
*長沙灣政府合署
*稅務大樓

## 攷

## 出面網頁
*
*
*
張家豪

**張家豪**可以係指：
*張家豪 (台灣)：台灣政治人物，台灣動物保護黨副主席
*張家豪 (香港)：香港商人，中式飲食集團譽宴行政總裁兼創辦人
字粒

**字粒**（）係指喺活字印刷度用來排版嘅**活字**，有木造同金屬造嘅兩種，細粒嘅都係金屬造，淨係大粒嘅先可以木造；金屬造嘅用嘅好多時係一種鉛合金，所以又叫**鉛字**、**鉛字粒**。大粒嘅之所以係木造，係因為如果用金屬造，用耐咗反而會變形，甚至會裂開。

用字粒排版又叫 ｢執字粒｣，執字粒嘅人叫 ｢執字員｣。執完字粒之後有冇錯叫校對，錯咗叫 ｢執錯字粒｣。

用字粒排版基本上已經被電腦排版取代，但係仲有人用字粒排版，作為一種藝術或者工藝創作。電腦排版唔會用字粒，但係有對應嘅概念，叫字形。

## 中文字粒
中文用鉛字係喺19世紀初由浸信會傳教士馬士曼引入中國，第一本鉛字印刷嘅中文書係1813年印成嘅約翰福音，最初只有常用字。

中文字粒字款得基本幾種，如果有特別需要，就要搵師傅整。

## 睇埋
* 印刷

## 註

## 參考資料

## 參考書目

* 

* 

* 

* 

*
Feature (語言學)

（）係指一啲可以攞嚟將 phoneme 或者字分類嘅特性，可以用類似向量噉嘅方式嚟表示。

## 睇埋
*音素

## 參考資料
單元音

**單元音**（；）係指一個元音發音由頭到尾都唔會點變，例如廣東話裏面
:（對應嘅漢字：沙、紗）就係一個單元音；而
:（對應嘅漢字：嘥），隻字個元音（）由兩截組成⸺ 同 ，所以就**唔**算係一個單元音。

## 引咗
連結字

**連結字**（）喺書法、排版同平面設計，係指概念上係兩個或者以上嘅字符（通常係字母）連成一個單一嘅字符。喺排版指兩個字符設計成單一嘅字粒或者單一嘅字形，通常同拆開排會有少少唔同樣。喺電腦上面講嘅連結字都係排版嗰種。

## 西歐文字
喺英文專業排版，連結字非常普通，最常用嘅係 ff、fi、fl、ffi 同 ffl 嘅連結字，原因係喺好多字款，細楷 f 上面嗰點䟴筆好多時會同細楷 i 嗰點撞埋，所以 fi 嘅組合要另外設計過，不過喺歐洲語文通常連結字都唔算係必需，甚至有啲例如土耳其文唔會用呢種連結字（原因係土耳其文 i 同 ı 係唔同嘅字母，用連結字會令 i 同 ı 分唔到）。喺而今嘅電腦系統，連結字好多時都唔使用家自己揀，而係操作系統或者排版軟件自動揀。

有啲書法上嘅連結字留存咗落來，變咗獨立嘅符號；例如 & 呢個符號就本來係拉丁文  嘅連結字。

有啲字母本來係連結字，後來變咗獨立嘅字母，例如 æ、œ、ß 等等，可以姑且叫做詞庫性嘅連結字（），呢啲喺統一碼入面都係獨立嘅字符。

## 中日韓文字
連結字呢樣嘢喺中文少見，但係其實係有嘅，例如 ｢招財進寶｣ 之類嘅好多時會寫成合成字，都可以算做一種連結字。日文比較多，例如年號可以用連結字，例如 ｢㍾｣（明治）、｢㍽｣（大正）等等，又或者 ｢㍿｣（株式会社）等等。

## 其他書寫系統
但係喺其他例如阿剌伯文等等比較複雜嘅書寫系統，就可能一定要用連結字。例如 ｢لا｣（la）唔可以就咁將 ا（alif）同 ل（laam）兩個字母拍埋，因為 ا 一定要打斜同黐住 ل 右下角，唔係就係錯，所以一定要係連結字，而且唔單止要用連結字，係要有四個唔用樣嘅連結字。

## 睇埋
*二合字母

## 攷
語言聯盟

**語言聯盟**（ ）係指一拃語言因為歷史上距離近有過密切嘅接觸，因而彼此間產生好多相似性，但呢拃語言並**唔**係嚟自同一個共同祖先嘅。

## 例子
### 阿爾泰

好似係阿爾泰（Altaic）「語系」噉，就被指係一個語言聯盟－呢個「語系」包括日本話、韓國話同土耳其話等多隻嚟自歐亞大陸中北部嘅語言，呢啲語言之間有頗高嘅相似性，例如日本話同韓國話之間翻譯嗰陣成日可以做到「完全唔使掉換句子入面啲字嘅位置，淨係將源頭語言啲字換做目標語言入面嘅對應就得」（呢點反映兩隻語言响句法上好相似），令到有唔少語言學家提倡佢哋係同一個語系－出咗「阿爾泰語系」呢個諗頭；不過廿一世紀初嘅研究表明，呢幾隻語言早期歷史上出現「變到愈嚟愈似對方」嘅情形，而唔係好似一般嘅語系噉「隨時間變到愈嚟愈唔似對方」，所以畀主流語言學家話佢哋似係語言聯盟多啲。

### 西歐

## 睇埋
*語系
*語言接觸
*區域特徵

## 引述
直譯

**直譯**（ | ）係最直接嗰隻翻譯做法，可以係完全唔使掉換句子入面啲字嘅位置，淨係將源頭語言啲字換做目標語言入面嘅對應就得。

## 睇埋
*不可譯
*語言距離
*語無倫次
林正英

**林正英**（**Lam Ching Ying**，），原名林根寶，後世尊稱英叔，係香港嘅電影武打演員，作品有多齣殭屍片。
石橋

**石橋**可以係：
*石砌嘅橋
*石橋牌，日本最大嘅車呔製造商
*石橋氏，日本姓氏
*石橋 (南陽)，中國河南南陽臥龍區下轄嘅一個鎮
樂高賽車

**樂高賽車**（英文：Lego Racers），係由樂高媒體開發嘅競速遊戲，1999年推出。

## 賽道
;電路1及4
*帝國大獎賽
*黑暗森林沖刺
*岩漿月球馬拉松
*沙漠冒險賽道

;電路2及5
*部落島步道
*皇家騎士賽道
*冰星球之路
*亞馬遜冒險巷

;電路3及6
*夢魘阿松
*海盜骷髏通行證
*冒險神廟步道
*外星人拉力賽小行星

;電路7
*火箭賽車跑

## 道具

## 參考


## 出面網頁
*
*[樂高維基樂高賽車](https://brickipedia.fandom.com/wiki/LEGO_Racers_(Video_Game))
*樂高賽車影片
*樂高賽車線上遊戲
政務職系

**政務職系**（Administrative Officer，簡稱**AO**）又叫政務主任、政務官，係香港公務員職系一種，屬於專業嘅管理通才，喺香港政府入面擔當重要角色。AO會定期被派到決策局同部門擔任唔同職位，負責制定政府政策，被視為係晉身首長級公務員嘅踏腳石。絕大部分政務主任都可以晉升首長級政務官，而大部分現任高層首長級公務員（常任秘書長、部門首長等）都係嚟自政務職系。

## 入職條件
政務主任入職條件好高，申請人首先要：
#持有香港本地大學頒授嘅一級或二級榮譽學士學位或同等學歷；或持有香港任何一所大學頒授嘅學士以上嘅學位，或具備同等學歷，而其整體嘅學歷資格要同一級或二級榮譽學士學位相若；
#喺政府綜合招聘考試（CRE）入面，英文運用、中文運用都要攞到第二級成績，並且喺能力傾向測試卷入面攞到合格成績。

仲要喺聯合招聘考試（JRE）入面，中文同英文寫作（個案處理）試卷入面攞到合格成績，兼且通過三個回合嘅面試。最後，申請人喺獲聘嗰陣須要係香港永久居民兼且喺香港居住滿七年。

## 編制同薪酬

## 成立歷史
1968年，各區民政主任辦事處成立，隸屬華民政務司署，市區劃分為10個區域，4個喺港島，6個喺九龍，各區域由1個政務主任主管，帶領多個聯絡主任推行各項工作。民政主任向公眾說明政府政策同實際行政，向當局報告社會人士嘅反應，同街坊以及其他地區組織保持密切聯絡，喺佢主管嘅區域入面協調政府嘅活動，安排暑期青年活動，向公眾提供諮詢同投訴嘅服務。

## 攷

## 出面網頁
*香港公務員政務職系
*政務主任/行政主任聯合招聘考試
*香港大學政府職位空缺查詢系統
薩達瓦爾

**薩達瓦爾**（Shādawār或者Shâd'havâr，又或者叫Aras）係一種中東地區傳說嘅獨角獸。

同喺歐洲傳說、用馬做原型嘅獨角獸好唔同，薩達瓦爾好似得一隻角嘅羚羊，佢隻角好似笛咁，有四十二個窿（亦有係話四個）。有風吹過嚟嘅時候就會有音樂喺度響，風由唔同角度嘅窿吹入去就會有唔同嘅音樂。喺正面嘅窿吹入去，音樂就會係令人愉悅嘅；調轉嘅話，音樂就會變到好淒涼。因為呢種神奇嘅特性，薩達瓦爾嘅角會當做樂器用嚟取悅國王。

有陣時，薩達瓦爾會俾人描寫成一種肉食性動物，運用佢嘅音樂嚟誘捕獵物。有可能喺因為將佢同另一種叫西朗斯嘅傳說生物撈亂咗。

嚟自14世紀埃及嘅穆斯林博物學家Al-Damiri就講形容薩達瓦爾係隻黑色嘅鹿，頭部就似公牛。隻角係白色嘅，而且有七十二個窿。

## 睇埋
*獨角獸

## 參考

## 文獻
*想像的動物：跟著獨角獸、獅鷲、麒麟、魔羯魚，走進傳說動物的纸上博覽會，艾蓮娜·哈傑克（Helene Rajcak）、達米安·拉韋爾杜恩（Damien Laverdunt）著，李華陽譯，果力文化出版，IBSN 978-986-92994-2-8
陳昭煊

**陳昭煊**（**Kilby Chan**，），藝名**超酸**，係香港女舞蹈員同歌手，2021年參與ViuTV搞嘅真人騷選秀《全民造星IV》攞到第12名。2023年4月佢推出頭一首派台歌《Sour Funny》，同年佢加入鄭中基旗下嘅機動娛樂。

## 演出
### 電視劇（ViuTV）
*2023年：《和解在後》 飾 遊戲平台KOL（第3集）
### 電視節目（ViuTV）
*2021年：《全民造星IV》參賽者
*2022年：《尾二一屆口罩小姐選舉》口罩報導員（第1-3集）
*2022年：《超康健特工隊》主持
*2024年：《造星唔造星？》第44集嘉賓
*2025年：《我想身體健康》第72集嘉賓

## 出面網頁
*
* 全民造星IV | 超酸
好青年荼毒室

**好青年荼毒室**（**Corrupt the Youth**）係香港一個YouTube頻道，用向後生仔推廣哲學做主題，由13位香港中文大學哲學系學生喺2016年創立，除咗YouTube外，亦有經營Facebook同Instagram戶口。

## 影視演出
其中三位成員鄺雋文（豬文）、關灝泉（白水）同李康廷（李四）喺2023年ViuTV劇集《和解在後》演出，飾演經營「哲學咖啡店」嘅牛精、阿火、阿二。

## 醜聞
2023年3月傳媒踢爆成員楊俊賢（鹽叔）隱瞞自己已婚，並同一位女支持者有婚外情關係，最後佢退出組織。

## 出面網頁
*
連小喬

**連小喬**（，），係香港女演員、司儀同節目主持，演出過ViuTV電視劇。佢喺香港中文大學新亞書院政治與行政學畢業，曾經參與2021年度香港小姐競選面試但未有選擇加入TVB。佢亦曾經參與周星馳執導電影《女足》嘅女主角公開選拔，入圍最後12強後止步。

## 演出
### 電視劇（ViuTV）
*2022年：《野人老師》
*2022年：《心靈師》 飾 李小琛大學時期女友（第11集）
*2023年：《和解在後》 飾 美容院公關（第2集）

### 電視劇（港台電視）
*2022年：《出發2022—轉型》

### 電視節目（ViuTV）

*2023年：《戀講嘢》第83集嘉賓
*2024年：《選角》第1集出鏡（未入圍參賽者）

### 電影
*2021年：《假冒女團》飾 G
*2023年：《毒舌大狀》飾 關大律師(金遠山徒弟)

## 出面網頁
*
曾頌珊

**曾頌珊**（**Kiddie Tsang**，，本名**曾慧忯**），係香港女演員，2018年參加ViuTV真人騷《Good Night Show 廣告女皇》，入圍19強後止步。
## 演出
### 電視劇（ViuTV）
*2020年：《男排女將》 飾 	Debbie
*2023年：《和解在後》 飾 音樂導師（第3集）

### 電視劇（無綫電視）
*2021年：《監警最前線》 飾 觀察員李笑容（第2集）

### 電視節目（ViuTV）
*2018年：《Good Night Show 廣告女皇》參賽者

### 電影
*2008年：《六樓后座2家屬謝禮》 飾 派對朋友
*2013年：《末日派對》
*2014年：《失戀急讓》
*2022年：《我要做特務》 飾 麗晶
*2024年：《查無此人》 飾 廖詠珊

## 出面網頁
*
思源黑體

**思源黑體**（，又叫 **Noto Sans CJK**；，｢源黑體｣；，｢本黑體｣）係 Adobe 同 Google 合作整嘅一款黑體漢字字款；2014年推出，設計由 Adobe 負責，總設計師係日本嘅西塚涼子（日文讀音：にしずかりょうこ，Nishizuka Ryōko），協調人係美國嘅小林劍，2018年推出2.0版。

雖然話係 Adobe 嘅產品，但係因為要支援五個地區嘅漢字，Adobe 搵咗幾間公司幫手，最初係搵咗中國大陸嘅常州華文、日本嘅岩田（）同南韓嘅 Sandoll Communication，2.0版搵埋臺灣嘅文鼎字型整香港字同執其他傳統字。

思源黑體嘅字形並唔統一，而係按唔同地區有唔同字形。當中，臺灣版嘅思源黑體被指字形跟咗教育部嘅手寫標準，並唔適合用來做商業印刷。

## 註

## 攷
蜘蛛俠：飛躍蜘蛛宇宙

《**蜘蛛俠：飛躍蜘蛛宇宙**》（英文：Spider-Man: Across the Spider-Verse）係一套喺2023年上畫嘅美國3D動畫電影。

## 拎
* 
* 
* 
* 
*
成人教科書

《**成人教科書**》（英文：**Lifecyclopedia**）係香港電視廣播有限公司製作嘅真人騷節目，由洪永城主持，喺2023年3月27號到4月19號逢禮拜一到三晚22:30－23:05喺翡翠台播。節目招募6位細路，由主持帶領佢哋體驗一啲大人要面對嘅人生課題。

## 每集一覽

## 軼事
第3集入面，參加者11歲男仔蔡施齊獲安排一個扮靚嘅機會，佢話想打扮成MIRROR成員盧瀚霆（Anson Lo），節目組並冇因為對象屬ViuTV藝人而托手踭，交由造型師Ricky負責，結果出到嚟有啲觀眾覺得更加似另一MIRROR成員呂爵安（Edan）。

## 參考

## 出面網頁
*成人教科書 | TVB 無綫電視
小林劍

**小林劍**（，；；）係美國嘅一個中日韓書寫系統專家，威斯康辛大學麥迪遜分校畢業，主修語言學，著作包括1999年出版嘅 。佢係統一碼聯盟嘅中日韓及統一漢字小組（）主席，亦都係思源黑體嘅主要協調人。

佢個姓其實係北歐姓，小林劍係佢嘅日文筆名，個姓係意譯，個名係音譯。

## 參考資料
周六聊Teen谷

《**周六聊Teen谷**》（英文：**ChatSAT**）係香港電視廣播有限公司製作嘅青少年資訊節目，接替咗同類型嘅節目《周末集結》，喺2023年4月1號開始喺翡翠台播，常規播放時間係逢禮拜六12:30－13:00。節目主持陣容包括陳星妤、陳懿德、王菲、梁凱晴、梁超怡、文凱婷、鄧凱文、王汛文、黃泳嘉、黃婧靈、黃瀅仴。

## 出面網頁
*周六聊Teen谷 - myTV SUPER
Croc: Legend of the Gobbos

**Croc: Legend of the Gobbos**係由Argonaut Games開發嘅動作冒險遊戲，1997年推出。

## 場地
*Forest Island
*Ice Island
*Desert Island
*Castle Island
*Crystal Island

## 參考


## 出面網頁
*
*Croc: Legend of the Gobbos維基
*Croc: Legend of the Gobbos影片
*Croc: Legend of the Gobbos線上遊戲
Croc 2

**Croc 2**係由Argonaut Games開發嘅動作冒險遊戲，1999年推出。

## 場地
*Sailor Village
*Cossack Village
*Caveman Village
*Inca Village

## 參考


## 出面網頁
*Croc 2維基
*Croc 2影片
*Croc 2線上遊戲
華裔加拿大人

**華裔加拿大人**（）即係全部或者係部分華裔血統嘅加拿大人，包括入籍嘅華裔移民同埋加拿大出世嘅唐人（即係所謂 ，）。

根據2021年嘅人口普查，自稱係華裔加拿大人嘅人士大約係加拿大人口嘅4.7%，即係172萬人。

喺加拿大，｢加拿大唐人｣ 嘅叫法曾經好普遍，但係比較年輕嘅一輩已經少用；｢加籍華人｣ 同 ｢華裔加人｣ 都曾經常用，而家喺正體中文社羣通常講**華裔加拿大人**，強調自我認同上首先係加拿大公民，族裔上係華裔只係次要。

## 名人

*李嘉誠
*顧嘉煇
*姜大衞
*葉蒨文
*何韻詩
*林嘉欣
*廖碧兒
*陳冠希
*李施嬅
*謝婷婷
*蔡卓妍
*鍾嘉欣
*岑麗香
*盧凱彤
*馮允謙
*陳凱琳
*鍾翠詩

## 睇埋
*加拿大唐人史
*華僑
*華裔美國人

## 參考資料
獨家旅行團

《**獨家旅行團**》（）係一套由好好制作製作嘅遊埠節目，由王卓淇聯同張可盈、陳思穎、樂翊榆、卓淑貞主持。節目由2023年3月27號到4月7號，逢禮拜一到五 21:00-21:25，喺香港奇妙電視有限公司嘅HOY TV首播。節目會介紹大灣區嘅溫泉短線旅行團。

## 每集一覽

## 註

## 出面網頁
*獨家旅行團 – 網上重溫 – HOY TV（免費電視77台）
*好好制作YouTube頻道：獨家旅行團
Ribbit King

**Ribbit King**，係由萬代開發類似哥爾夫球嘅體育遊戲，2003年推出。

## 角色
*Scooter
*Picwick
*Sluggy
*Pan-Pan
*Princess Tippi
*Lunk
*Pepe
*Sir Waddlelot
*Sparky
*Kosmo
*Gumbah-Goo
*King Hippity-Hop
*Captain Oinka

## 場地
*Ribbetopia
*Planet Lavatron
*Planet Frosticle
*Planet Techtron
*Hypnotron

## 道具

## 參考


## 出面網頁
*
*Ribbit King維基
*Ribbit King影片
規範同自由形態素

**規範形態素**（）係指唔可以單獨存在嘅形態素。攞英文做例子，想像以下呢啲詞
:**Redo**（動詞**再做過**噉解）
:**Reappear**（動詞**再出現**噉解）
當中嘅 **re-** 本身唔能夠自成一隻字詞，但帶有**再...** 噉嘅意思，所以就係屬於規範形態素。

**自由形態素**（）就係指**可以**單獨存在嘅形態素。

## 類型
可以睇吓金啤梨形態素。

## 睇埋
*形態素
*孤立語

## 引述
中綴

**中綴**（；）係指啲加喺隻字**中間**嘅詞綴。

例如廿一世紀初喺菲律賓嗰頭流通嘅他加祿話（Tagalog）就有啲噉嘅嘢－
:（**跑**，現在式）、（**跑**，過去式）
:（**行**，現在式）、（**行**，過去式）

## 睇埋
*Morpheme
*詞綴
## 攷
內碼

**內碼**，喺資訊處理，特別係喺中日韓書寫系統嘅資訊處理，係指某套電腦系統同應用程式實際用嘅編碼，而今通常係某種形式嘅統一碼；統一碼喺微軟視窗內部用 UTF-16LE形式，而喺類Unix系統（包括MacOS）就係UTF-8形式。內碼亦指某種內碼之下某字符嘅號碼。

概念上，內碼同交換碼相對，但實際上，除咗喺例如圖書館學或者HZ碼等一啲個別領域之外，喺中文，就算係統一碼未廣泛採納之前，呢兩樣概念通常都重叠，即係可以話除咗少數例外情況之外，中文基本上從來都無真正嘅交換碼，而係就算跨系統都係用內碼，只係傳出去或者收到之後會轉內碼。相反，日文可以話以前ISO 2022係交換碼，即係話就算系統內部係用EUC或Shift-JIS，以前好多時都係轉咗做ISO 2022形式先傳出去或者寫入檔案。

統一碼未廣泛採納之前，唔同書寫系統嘅內碼並唔統一，而係通常各國有自己嘅內碼，中文好多時用嘅都係雙位元組編碼，漢字部分固定用兩位元組，英文部分就固定用一位元組。

用某種內碼嘅檔案拎去用第種內碼嘅系統度開嚟睇，結果就會顯示錯誤，呢種原因導致嘅顯示錯誤叫亂碼。

未有五大碼之前，正體中文亦都曾經出現過直接用倉頡碼做內碼嘅情況，喺呢種系統，中文內碼視乎倉頡點拆字，位元組數量會介乎兩至六位元組不等，有啲似而今UTF-8嘅情況。

## 內碼輸入法
直接用字符內碼打字嘅輸入法叫**內碼輸入法**。例如，喺用五大碼嘅系統，「字」係A672，但係喺用GB碼嘅系統，D7D6（十進制（55，54）嘅EUC形式）先係「字」。

喺用統一碼嘅系統，內碼通常指統一碼標準入面嘅編號，即係U+後面嘅十六進號碼，或者號碼嘅十進制形式。例如喺Linux，用X11跟機嘅內碼輸入法，打5B57就會打到「字」（U+5B57）。

## 攷
Apple II

**Apple II**（）係蘋果公司早期推出嘅一款畀屋企用嘅八位元個人電腦，1977年推出，用嘅中央處理器係速度大約 1 MHz 嘅 6502 處理器；喺佢流行之後，可能同電路圖正式公開咗有關，市面上好快就出現功能完全一樣嘅山寨貨，呢類山寨貨粵語統稱 AP II（）。

佢跟機淨係用得 BASIC 同透過監督程式直接用機器語言；最初用嘅係一隻蘋果自己設計嘅 BASIC，淨係用得整數，後來換咗隻叫 Applesoft，用得浮點數，但係其實係微軟產品，兩隻 BASIC 一啲關係都冇。用浮點數嘅型號叫 Apple II+（讀 ｢Apple two plus｣），但係粵語實際上通常一樣係叫 Apple II。

最初佢淨係用得磁帶，而且淨係錄得資料，唔係用嚟錄音，後來有得用五吋碟，五吋碟嘅操作系統叫 DOS。同當時其他牌子嘅個人電腦唔同，佢淨係可以顯示大楷嘅 ASCII。佢嘅畫圖功能亦都特別怪，喺高解像度模式入面，像素並冇特定嘅顏色，而係根據顯像管嘅操作原理，由像素嘅位置同隔籬有冇嘢嚟決定像素嘅顏色。

蘋果公司後來出咗出得細楷嘅 Apple IIe 同 Apple IIc，再之後出咗用十六位元嘅 65816 處理器嘅 ，但係因為嗰陣 IBM PC 已經推出咗，gs 已經唔夠打，結果取代 Apple II 嘅並唔係 Apple IIgs 而係 Macintosh。

## 常見擴充
Apple II 嘅視訊輸出係 NTSC 制式嘅電視訊號，喺香港如果唔駁MON，就一定要加 PAL 卡（）先駁到電視機。

臺灣嘅一間公司後來幫 Apple II 設計咗張中文卡，因為部機原本英文淨係用得大楷，中文內碼揀咗用細楷倉頡碼加空格，中文字用 16 乘 16 嘅點陣，所以淨係顯示得10行，每行17個中文字，收字聲稱跟當時臺灣嘅官方標準，但係其實可以打到第啲字出嚟，包括一啲根本唔存在嘅字。中文卡用嚟顯示嘅係部機本身嘅高解像度模式，所以用中文卡一定要駁綠色MON或者橙色MON，如果駁彩色MON或者駁電視，啲中文字形就會變成顏色，會睇唔清楚啲字。

另外，因為部機本身嘅文字幕淨係可以顯示 24 行，每行 40 個 ASCII 字符，喺商業應用會唔係好夠，於是有啲廠商出咗一啲叫 80-column 卡（）嘅嘢，等部機可以出到每行 80 個字符；呢啲卡因為要輸出雙倍嘅視訊，所以唔係用部機本身嘅嘅繪圖模式，而係真係有電路輸出自己嘅視訊，所以用呢啲卡一定要駁MON，當然亦都唔可以出中文。

## 註
形態素變體

**形態素變體**（；）指一嚿 morpheme 可以以幾個唔同嘅語音形態出現，不過意思唔變。講講英文例子嘅話，**a**、**an** 兩者都係同一意思，冠詞指「一個」噉解，後者係喺「跟住嗰隻字以元音開頭」嗰陣用嘅，所以兩隻字就係彼此嘅形態素變體。

亦可以睇睇粵語嘅形態素變調現象。

## 睇埋
*構詞學
*形態素變調

## 引述
古惑狼賽車

**古惑狼賽車**（英語：Crash Team Racing）係由頑皮狗公司開發嘅競速遊戲，1999年推出。

## 角色
*Crash Bandicoot
*Dr. Neo Cortex
*Tiny Tiger
*Coco Bandicoot
*Dr. N. Gin
*Dingodile
*Polar
*Pura

## 賽道
*崩潰灣
*虎廟
*暴雪
*可可公園
*袋鼠管
*野狗峽谷
*龍礦
*下水道賽道
*神秘洞穴
*帕普金字塔
*皮質城堡
*小競技場
*極地通行
*杜松子酒實驗室
*熱風高架橋
*氧化站
*滑梯體育館

## 參考


## 出面網頁
*古惑狼維基古惑狼賽車
*古惑狼賽車影片
*古惑狼賽車線上遊戲
Shift-JIS

**Shift-JIS**，簡稱 **SJIS**，係以前統一碼未喺日本普遍採用之前常見嘅一種內碼同交換碼，由微軟同日本嘅 ASCII 公司共同開發，特別設計來畀個人電腦用，同傳統嘅半形假名（內碼 161－223）兼容，然後喺空位度楔嗮啲漢字入去（內碼第一個字節 129－159、224－239），用咗好耐之後先喺1997年正式標準化（JIS X 0208），爾種編碼唔夠位裝 JIS X 0212 入面嘅漢字，所以同 ISO 2022 並唔完全對應。

## 攷
蔡天鳳案嘅疑點及爭議

蔡天鳳於2023年2月下旬被殺，香港警察隨即開始密切恁對外公佈其查案傍捉賊嘅進度，本地傳媒亦頻繁恁報導此事以及其相關消息（其中有毋少來自對清晞誦傍豹太嘅訪問），爾類內容亦喺社交網絡湧現；以上三者嘅互動，除徂令公眾對此案極度關注，亦導致若干香港政策存在已久嘅漏洞傍當地官員長期失職嘅醜聞陸續被公諸於世。到徂2023年3月中旬，情況突變，上述嘅前者傍中者差毋多一齊變得近乎停頓，留低無數謎團，引起徂大眾嘅諸多猜測。不過毋喺中共管轄範圍嘅小型粵語傳媒、小型普通話傳媒傍大型國語傳媒，繼續耐毋耐拎到尐新嘅發現出來。

坊間對於蔡天鳳兇殺案嘅理解，起初為幾個熟人之間謀財害命嘅獨立事件（鄺港智、鄺球、鄺港傑傍李瑞香合力搶奪蔡天鳳出錢購買嘅樓宇單位之控制權嘅手段)。隨着香港警察宣佈有更多疑犯落網，以及互聯網民傍各界專家公開其分析，仲有新聞界發掘出更多被捕者傍蔡天鳳以及兩者之親朋戚友嘅背景資料，愈來愈多人相信爾單命案其實係一堆龐大嘅有系統犯罪（例如包括大陸傍香港（甚至仲有外國）官府（中人）參與嘅洗黑錢勾當）之冰山一角，而死者傍七個疑犯只不過係嗰尐集團當中辦事不力嘅卒仔，因此要搞資訊封鎖，以防止（更多）事實被揭露。

## 分項

*《香港01》傍陳景祥認為，（香港大型）傳媒報導蔡天鳳案時，多數將重點放喺獵奇傍性爾兩個元素度，並一直過界恁窺秘，只有少數追問值得深究嘅問題（例如質疑若干主要疑犯可以長年作奸犯科之怪事，意味香港傍大陸嘅官府有咩毋妥），另有其他新聞道德議題需要反省（例如消費悲劇、過度標籤、靠反差式改圖吸引流量、以情感作切入點敘事亂帶風向及側重以網絡傍社交媒體作資訊來源）。

*《端傳媒》、香港中國通訊社、《新周刊》、王天定傍屈穎妍批評眾多同行，話渠等處理蔡天鳳碎屍案傍其衍生之題材時為徂吸引顧客而用到嘅若干做法，違反專業操守：其一係將尐血腥內容刻畫得太過仔細，毋止令好多受眾覺得毋舒服，亦會教識某尐人怎樣犯案；其二係八卦受害者傍其親友圈子（應該）同該案件無關嘅私隱，甚至連未證實嘅傳言都照樣攞來渲染一番，毋止係將焦點擺錯徂喺前者身上，仲會為後者帶來額外嘅心靈創傷；其三係因為爾單案以後可能會喺高等法院由陪審團裁決，所以傳通街嘅各種消息（包括疑犯嗰尐無打格仔嘅露面相），話毋定會踐踏無罪推定嘅法律原則傍偵查毋公開嘅規定，甚至因此侵害人權。

*該案嘅次要疑犯之一潘巧賢，於2023年4月15號經挨豬發表聲明，話自己無辜，並抗議被利用兼害得好慘，仲要求一哥為渠澄清。潘巧賢喺保釋期間用咁強烈嘅措辭公開申冤，整徂單毋細嘅新聞出來，然而香港官府又毋反駁，令大把網民傍傳媒疑惑。

*極少提及不利香港政府之傳聞嘅《大公報》，於2023年5月7號一反常態，獨家指香港警務處迅速立案追尋失蹤嘅蔡天鳳之原因，可能係方媛託郭富城聯絡其高層職員，變相批評該紀律部隊並非大公無私；亦有評論推測此乃某股中共勢力打擊爾兩個人嘅手段。

*蔡天鳳傍其身邊嘅人做洗黑錢生意之猜測，自2023年2月下旬起，已經係個毋少中文網上討論區傍中華人民共和國以外嘅漢語傳媒之熱門話題；然而，香港嘅主流新聞機構（包括星島新聞集團）當時雖然紛紛長篇大論關於蔡天鳳之種種，但係一律對此傳聞隻字不提。等到爾壇嘢凋淡徂毋少，《東周刊》傍《星島日報》再次落力刮料，甚至專訪張燕花、譚方駿傍豹太，兼由2023年5月2號開始，多次對其作重點報導，仲詳細恁轉述渠等怎樣否認上述犯罪指控，不過漠視新講法同以前經自己手出街嘅舊講法之若干明顯衝突；有時事評論員認為爾檔嘢嘅操作之所以反常，係因為隨着時間過去，政府為操縱輿論而對該行業下達嘅命令毋同徂。承上，香港中國通訊社就蔡天鳳兇殺案專訪過鍾灼輝，並用由此所得之材料，整徂兩則分別於2023年5月1號傍2023年5月7號出街嘅報導；鍾灼輝於2023年5月11號經面書透露，該訪問係（大概）一個月之前嘅事，當時自己提供嗰套分析有三部份，然而上述次則缺徂當中之二，其原因似乎係對方要剔除懷疑案件牽涉洗黑錢犯罪嘅敏感內容（縱然首則起碼有嗰類關鍵詞）；渠又話，（正常來講）要搵出此事背後嘅真相並毋難，不過容許調查到咩地步，會係另一回事。

*《南華早報》於2023年5月21號傍2023年5月22號一共刊登徂三則（兩則圖文、一則影片）以專訪清晞誦傍王凱華之內容為主嘅新聞。無糧軍師Water發現徂渠等嘅若干詭異之處：由其中一張相可以見到本展示亙2023年2月嗰頁嘅掛曆，兼且受訪者之裝束睼來同當地2023年5月嘅天氣毋夾；因此推斷拍攝嗰陣係2023年2月，並非近期，而爾個咁長嘅日子間隔反映背後有尐藞䕢博奕。

## 另睼
*愛豹仕愛心慈善機構有限公司
## 僃注

## 網址

*蔡天鳳奇案 - YouTube
*蔡天鳳暴富時間表懶人包+五大疑點（6） | LIHKG
*蔡天鳳Abby Choi案件
*協助偵查蔡天鳳（Abby Choi）案討論群組

## 參攷
SOV 型

係語序一種，指主語行先，然後係賓語，最後動詞擺尾。就咁講某隻語言係 SOV 指嗰隻語言入面啲句子傾向係 SOV。例如日本話同韓國話都係 SOV 語言。例句：
:日本話：watashi wa gakusei desu（假名加漢字：**私は学生です**）
:韓國話：na neun hagsaeng-ida（諺文：**나는 학생이다**）
分析：
:日本話：watashi（**我**）wa（主題標記）gakusei（**學生**） desu（**係**）
:韓國話：na（**我**）neun（主題標記）hagsaeng（**學生**）-ida（**係**）

粵語一般畀人係 SVO 型語言，但有時都可以用 SOV 句法，尤其係如果講嘢嗰個人想強調隻賓語。例句：
:我將度門閂埋咗佢。
—我（主語）將（ 住「邊幾隻字係賓語」）度門（賓語）閂埋咗佢（動詞短語）。

## 語言
### 阿勒泰

有畀人歸類做阿勒泰語言嘅語言（包括日本話、韓國話同土耳其話呀噉），都係偏向用 SOV 型嘅句子。當中日本話可以話係呢啲語言當中最出名嘅，日本話興用**は**（wa）呢隻主題標記嚟清楚邊隻字詞係 S 同埋用**を**（o）呢隻助詞嚟嘜清楚邊隻字詞係 O，例句：

:
－表達緊「我食壽司。」噉嘅意思。

韓國話都係跟 SOV 嘅，個做法好類似：
:
－表達緊「我食泡菜。」噉嘅意思。

### 印度-伊朗語族

仲可以睇埋印度-伊朗語族：印度-伊朗語族係印歐語系最東南嗰一橛，包括咗伊朗話（又叫波斯話）、印度斯坦話同尼泊爾話等多種喺南亞嗰頭流通嘅語言，算係英文同德文等日耳曼語言嘅遠親。印度-伊朗語族都好興用 SOV 噉嘅句子，尼泊爾話例句－句嘢意思（大致）相當於粵語「我睇書。」噉解：

:

### 漢語
語言工作者指出，漢語雖然話一般都傾向 SVO，但佢哋好多時都可以將句子砌做 SOV 噉嘅樣。粵語例句：
:
－當中**將**呢隻字扮演咗類似主題標記噉嘅作用，嘜住邊隻字詞係處於 O 嘅位置。

## 睇埋
*SVO 型
## 歐詞

## 引咗
SVO 型

係語序一種，指主語（簡化講係做出動詞嗰一方）行先，然後係動詞，最後賓語（簡化講係動詞嘅對象）擺尾。就咁講某隻語言係 SVO，指嗰隻語言入面啲句子**傾向**係 SVO。例如粵語就係一隻 SVO 語言：
:**我食腸仔包。**
當中**我**係主語（食嘢嗰方）而**腸仔包**係賓語（被食嗰方）而**食**係句子嘅主動詞。

相比之下，日文就係一隻 SOV 型嘅語言，啲句子主語行先、然後賓語、最後先係動詞，例句：
:日文：watashi wa osushi o tabemasu
:日文：watashi（**我**）wa（主題標記）osushi（**壽司**） tabemasu（**食**）
呢句嘢表達緊嘅意思，相當於粵語**我食壽司**。

## 語言
### 漢語

粵語一般都歸類做 SVO 型嘅語言。事實係，包括客家話同普通話等在內嘅漢語，普遍都傾向 SVO 型 。粵語例句：

:


:


:

### 其他語言

英文啲句子都係以 SVO 做基礎嘅：
:

羅曼語族包括法文、意大利文、西班牙文、加泰隆尼亞文同葡萄牙文等。廿一世紀初嘅羅曼語言一般都傾向 SVO 型。法文例句：

:

同粵語有啲相似性、但唔同語系嘅越南話，都係傾向用 SVO 嘅：

:

## 睇埋
*SOV 型

## 註釋

## 歐詞

## 引述
主題標記

係指一隻語言入面有隻字，攞嚟  住句句子「最重要」嗰嚿嘢係邊嚿（通常係主語）。

## 日本話：は
日本話有三大重要嘅標記詞，**wa**（は；主題標記）、**ga**（が；NOM 標記）同 **o**（を；ACC 標記），睇以下幾句例句：
:

:

:
句 1 可以理解做「就**架車**（wa）呢個主題，我想講嘅係**（架車）好新**」噉嘅意思，而句 2 可以理解做「就**今日**（wa）呢個主題，我想講嘅係**會前往學校**」。

一般認為，句 3 清楚噉表示緊「睇嘢嘅係細路，被睇嘅係電視」噉嘅意思－**ga** 表示咗**細路**係 S，不過（簡單噉講）講嘢嘅人想強調**電視**（wa）呢個主題，所以將身為 O 嘅**電視**擺喺句子最頭。亦可以睇吓廣東話可以用 **O-呢，-S-動詞**噉嘅句子（OSV 型）嚟強調 O 嘅內容。

## 睇埋
*話題優先語言
*SOV 型

## 參攷
瞻禮

**瞻禮**係天主教用字，可以指：
* 禮拜
* 聖人嘅慶日
｢瞻禮｣ 同 ｢日｣ 字或者數字一齊用亦都係指禮拜幾，但係數字係跟希伯來文嘅計法⸺瞻禮二係禮拜一，瞻禮三係禮拜二，如此類推⸺而今已經少用。
EUC (編碼)

**EUC**（英文全名：**Extended Unix Code**）係 ISO 2022 嘅一種形式，設計畀 Unix 用，1994年推出，係 ISO 2022 標準嘅一部分，佢喺統一碼未普及之前，喺類Unix系統處理中日韓書寫系統資訊嘅時候常用，嚴格來講並唔係所謂雙位元組編碼，而係好似 UTF-8 咁係不定長度嘅，但係喺簡單嘅情況，例如 GB2312，佢就變成雙字節。

## 參考資料